Predsednik Nemačko-srpske privredne komore: Investitori ne napuštaju Srbiju - 16.04.2022, Sputnik Srbija\nPredsednik Nemačko-srpske privredne komore: Investitori ne napuštaju Srbiju\nPredsednik Nemačko-srpske privredne komore Milan Grujić izjavio je da nije tačno da nemačke kompanije koje posluju u Srbiji planiraju da odu, kao što se... 16.04.2022, Sputnik Srbija\nPrema tim spekulacijama, Nemačka navodno planira povlačenje svojih investitora iz Srbije zbog principijelnog stava Srbije u vezi s krizom u Ukrajini.Grujić je za RTS naveo i da je sprovedena anketa među članstvom sa tim pitanjem koja je pokazala da postoji uticaj krize na poslovanje, ali da se o povlačenju ne razmišlja.Kao dokaz da nije tačno ni da su neke kompanije zamrzle planirani dolazak u Srbiju, Grujić je pomenuo činjenicu da kompanije kao što su „MTU“, „Hansgroe“, „Bicerba“ i „Kontinental“ i dalje nastavljaju sa izgradnjom svojih objekata.Potvrdio je da u Komori nedeljno i dalje dobijaju po nekoliko upita kompanija i većih i manjih, koje su zainteresovane da se upoznaju s okolnostima u Srbiji i najavljuju svoj dolazak kako bi se upoznali s uslovima poslovanja.Grujić je podsetio da nemačke kompanije u Srbiji zapošljavaju više od 77.000 radnika i naveo da „Leoni“ iz Prokuplja ima 13.000 zaposlenih, a da prema saznanjima Komore planira da zaposli još radnika.Prema njegovim rečima, kompanije iz Nemačke su u proteklih 20 godina investirale oko 3,6 milijardi evra u Srbiju.\nPredsednik Nemačko-srpske privredne komore Milan Grujić izjavio je da nije tačno da nemačke kompanije koje posluju u Srbiji planiraju da odu, kao što se spekulisalo ovih dana u pojedinim medijima.\nPrema tim spekulacijama, Nemačka navodno planira povlačenje svojih investitora iz Srbije zbog principijelnog stava Srbije u vezi s krizom u Ukrajini.\n„Prema našim saznanjima to nije tačno i kompanije koje posluju u Srbiji ne planiraju to da urade“, rekao je Grujić.\nGrujić je za RTS naveo i da je sprovedena anketa među članstvom sa tim pitanjem koja je pokazala da postoji uticaj krize na poslovanje, ali da se o povlačenju ne razmišlja.\nKao dokaz da nije tačno ni da su neke kompanije zamrzle planirani dolazak u Srbiju, Grujić je pomenuo činjenicu da kompanije kao što su „MTU“, „Hansgroe“, „Bicerba“ i „Kontinental“ i dalje nastavljaju sa izgradnjom svojih objekata.\nPotvrdio je da u Komori nedeljno i dalje dobijaju po nekoliko upita kompanija i većih i manjih, koje su zainteresovane da se upoznaju s okolnostima u Srbiji i najavljuju svoj dolazak kako bi se upoznali s uslovima poslovanja.\nGrujić je podsetio da nemačke kompanije u Srbiji zapošljavaju više od 77.000 radnika i naveo da „Leoni“ iz Prokuplja ima 13.000 zaposlenih, a da prema saznanjima Komore planira da zaposli još radnika.\nPrema njegovim rečima, kompanije iz Nemačke su u proteklih 20 godina investirale oko 3,6 milijardi evra u Srbiju.


Izetbegović: Islamski svijet će, ako zatreba, biti uz nas\nFoto: Nezavisne novine/Arhiva | Izetbegović: Islamski svijet će, ako zatreba, biti uz nas\nTanjug 23.12.2021 12:13\nSARAJEVO - Lider SDA Bakir Izetbegović izjavio je da BiH nije u fokusu međunarodne zajednice, jer ima niz drugih i mnogo opasnijih žarišta, i izrazio nadu da to neće biti slučaj ni u budućnosti i da neće morati da dođe u situaciju da interveniše u BiH.\n"Podiže se ta spremnost, vidimo reakcije Njemačke, Holandije, Velike Britanije, Amerike. Islamski svijet se još nije digao, imaju i svoje probleme, ali ako zatreba, biće i oni tu za nas", istakao je Izetbegović gostujući na TV BIR.\nKomentarišući poruke iz Mađarske, čiji je premijer Viktor Orban navodno rekao da će "problem biti integracija dva miliona muslimana iz BiH u EU", Izetbegović je poručio da ne vjeruje da portparol Vlade Mađarske može da kaže takve stvari, a da nije ovlašćen ili u najmanju ruku da nije prisustvovao prilikama gdje su se etablirali takvi stavovi u vezi sa muslimanima.\n"Za nas muslimane je nejasan taj sistem vrijednosti koje Orban zagovara, taj neki evropski nacionalizam. Bošnjaci su evropski narod. Bosna i Hercegovina je jedna od najstarijih država u Evropi, dok su Mađari došli sa Urala, iz Azije. Ali, nevažno, na kraju smo svi ravnopravni i jednaki ljudi", rekao je Izetbegović.\nDodao je da Orban i ljudi oko njega zaboravljaju da "evropske civilizacije i kulture ne bi bilo bez komponente koju su unijeli muslimani".\nKomentarišući navodnu zabilješku Delegacije EU u BiH, kojom se ostavlja prostor od šest mjeseci do usvajanja zakona prethodno dogovoreno između Milorada Dodika i evropskog komesara za proširenje Olivera Varheljia, Izetbegović je naveo da očekuje demanti ili objašnjenje i od ambasadora Satlera, kao i od samog Varheljija.\n"Uvjerljivo mi je to jer diplomate funkcionišu na takav način. Jedino čime se može zaustaviti ova Dodikova politika jesu sankcije", rekao je Izetbegović.


Prodavali nepostojeće maske za 15 miliona evra\nSvet Autor:Agencije14. apr. 202018:25\nDve osobe uhapšene su u Holandiji pod optužbom da su deo mreže koja je pokušala da prevari vlasti u više evropskih zemalja, prodajući im nepostojeću medicinsku opremu, saopštio je Europol.\nSredinom marta nemačke zdravstvene vlasti sklopile su ugovor sa dve kompanije u Cirihu i Hamburgu za nabavku maski za lice vrednih 15 miliona evra.\nKomunikacija se obavljala preko veb sajta u Španiji za koji će se kasnije ispostaviti da je lažan, a kada je dogovor za 10 miliona maski propao, zdravstveni zvaničnici preusmereni su na „dilera“ od poverenja u Irskoj, koji ih je zatim povezao sa dobavljačem iz Holandije.\nTvrdecći da ima jaku komercijalnu vezu s kompanijom, muškarac je pružio garancije da će navodna holandska kompanija biti u stanju da isporuči 10 miliona maski za lice. Sačinjen je dogovor o početnoj isporuci od 1,5 miliona maski, u zamenu za avansno placćanje od 1,5 miliona evra.\nKada su kupci shvatili da su prevareni, odmah su se obratili svojoj banci u Nemačkoj, pokrenuvši međunarodnu poteru za presretanjem sredstava i pracćenjem novca, navodi se u saopštenju Evropola.\nZatim je Interpol kontaktirao svoj nacionalni centralni biro u Dablinu, kao i irsku banku. Brza intervencija Nacionalnog biroa za privredni kriminal omogućila im je da zamrznu 1,5 miliona na računu i identifikuju irsku kompaniju koja je uključena u prevaru.\nOva operacija, u kojoj su za sada uhapšena dva lica u Holandiji, još je u toku, jer istražitelji širom Evrope nastavljaju rad na istrazi uz stalnu podršku Evropola i njegovih partnera, navodi se u saopštenju.\nProblem sa kineskom vakcinom koji najviše muči SZO\nAnketa: Utisci Beograđana o „novoj“ Skadarliji\nProblem sa kineskom vakcinom koji najviše muči SZO 06. maj. 2021


Brnabićeva sa potpredsednikom Ekvatorijalne Gvineje - Blitz RS - Vesti\nBrnabićeva sa potpredsednikom Ekvatorijalne Gvineje\nPremijerka Ana Brnabić je zahvalila Mangeu na principijelnoj podršci njegove zemlje po pitanju očuvanja teritorijalnog integriteta i suvereniteta Srbije ističući da je, uprskos mnogim pritiscima, Ekvatorijalna Gvineja ostala pri tome da u potpunosti poštuje principe međunarodnog prava i da ne prizna jednostrano proglašenu nezavisnost Kosova.\n„Hvala na tom gestu koji je bio gest pružanja ruke za bolju i bližu saradnju u budućnosti između naše dve zemlje“, rekla je Brnabićeva.\nPremijerka je dodala da će biti razmotrena i molba da se poveća broj stipendija za studente iz Ekvatorijalne Gvineje i izrazila nadu da će biti nastavljeni razgovori o otvaranju Ambasade Srbije u toj zemlji, kao i ambsade Ekvatorijalne Gvineje u Srbiji.\n„Postoji značajno interesovanje srpskih kompanija da učestvuju u daljem infrastrukturnom razvoju Ekvatorijalne Gvineje i implementaciji razvoja plana te afričke zemlje do 2035. godine“, rekla je Brnabićeva.\nOna je navela da Ekvatorijalna Gvineja ima dobro iskustvo sa srpskim građevinskim kompanijama i dodala je da je cilj da se ta saradnja nastavi i dodatno produbi.\nMange: Želimo da razgovaramo sa našim prijateljima iz Srbije\nMange je rekao da svet trpi veliku krizu izazvanu ratom u Ukrajini, pre svega kada je reč o hrani, navodeći da Ekvatorijalna Gvineja uvozi hranu i da skok cena predstavlja veliki problem za stanovnistvo te zemlje koji trpi zbog poskupljenja osnovnih životnih namirnica.\n„Želimo da razgovaramo sa našim prijateljima iz Srbije da li možemo da dođemo do određenog rešenja i kako da obezbedimo određene proizvode“, rekao je Mange.\nZahvalio je Vladi Srbije na odluci da se uspostavi sistem online viza što će, kaže, olakšati poslovnim ljudima posete toj zemlji i dodao da Ekvatorijalna Gvineja ima veliki potencijal u oblasti turizma i da online sistem viza može da doprinese i razvoju te industrijske grane u toj zemlji.\nMange kaže da je sa premijerkom razgovarao i o problemu piraterije sa kojim se suočava Ekvatorijalna Gvineja koja, kako kaže, trpi teškoće u pogledu proizvodnje i transporta proizvoda te zemlje.


Očuvati osjećaj povjerenja i partnerstva | Ekonomist\nOčuvanje osjećanja povjerenja i partnerstva koji su građeni decenijama, glavni je zadatak privrednih asocijacija Evrope, ocijenio je predsjednik Privredne komore Rusije, Sergej Katirin (Sergej Katyrin).\nIz Privredne komore Crne Gore (PKCG) kazali su da je njen predsjednik Velimir Mijušković učestvovao na godišnjem sastanku pridruženih članica Eurochambres-a koji je održan u Moskvi u Privrednoj komori Rusije.\n“Eurochambres je krovna asocijacija privrednih komora Evrope, koja naredne godine obilježava 60 godina postojanja i rada u kojoj status pridruženih članica imaju komore zemalja koje nijesu članice Evropske unije (EU)”, navodi se u saopštenju objavljenom na sajtu PKCG.\nPrivredna komora Rusije, kako se dodaje, uvijek je polagala posebnu pažnju na saradnju sa evropskim zemljama\n“Uprkos svim poteškoćama danas, EU ostaje najveći trgovinski partner Rusije. Prema Saveznoj carinskoj službi, za sedam mjeseci ove godine udio EU u ukupnoj robnoj razmjeni u Rusiji iznosio je 43,5 odsto”, rekli su iz PKCG.\nU prošloj godini razmjena sa zemljama EU bila je niža 15 odsto u odnosu na 2015, ali se ove godine negativni trend promijenio, i za prvih sedam mjeseci trgovinski promet između Rusije i zemalja EU porastao je 26,3 odsto.\nTo je, prema riječima Katyrina, potvrda da zapadni biznis, uprkos sankcijama, ne napušta rusko tržište.\nIZ PKCG su kazali da je sastanak bio prilika da predsjednici komora pridruženih članica iznesu stanje u ekonomijama svojih zemalja, predstave nove i unaprijeđene usluge koje pružaju svom članstvu.\nNa sastanku je napravljena predselekcija kandidata iz ovog dijela članstva Eurochambres-a za Bord direktora te asocijacije u narednoj godini.\nNjihov izbor potvrdiće Generalna skupština na svom redovnom jesenjem zasijedanju, 27. oktobra u Barseloni.\nČlanstvo u EU nam više nije potrebno


Na sceni Kulturnog centra Rakovica, otvoreno je premijerno izdanje “Teatar festa”, osnovanog od strane Skupštine grada, po ideji direktora centra, Slobodana Veljkovića.\nFestival festivala, koji beogradskoj pozorisnoj publici predstavlja najbolje predstave srpskih teatara, predhodno nagrađene na nekom od domaćih pozorišnih smotri, održava se na novoj, uzbudljivoj rakovičkoj sceni od 12.do 18. decembra i predstavlja sedam predstava.\nImajući u vidu da sa “južne strane auto puta”, živi više od pola miliona ljudi, uz samo jednu instituciju kulture na gradskom nivou, jasan je značaj i potencijal Kulturnog centra Rakovica, što je ovom prilikom prepoznato od strane gradske vlade.\nČinjenica da predstave iz Srbije, sa izuzetkom Kruševačkog pozorišta, retko gostuju na beogradskim scenama, glavni je razlog osnivanja “Teatar festa” kao doprinosu decentralizaciji kulture u Srbiji, pa i u Beogradu.\nFestival je otvorila dirljivim govorom kompozitorka i akademik Isidora Žebeljan i sama stanovnica Rakovice i nekadašnji đak muzičke škole koja radi u okviru Kulturnog centra Rakovica.\nČast da otvori festivalsku scenu, pripala je vušestruko nagrađivanoj predstravi “Tvrđava”, Kruševačkog narodnog pozorišta, u režiji aktuelnog ministra kulture Nebojše Bradića, koji je prisustvovao otvaranju.\nU savremenoj adaptaciji teksta Meše Selimovića, u sjajnoj interpretaciji Branislava Trifunovića, Milije Vukovića, Vuka Kostića i drugih, gledaoci su još jednom, kroz igru, suočeni sa univerzalnim situacijama i istinama.\nTeatar fest predstavice još šest predstava izabranih među 15 pozorišta koje profesionalno rade u Srbiji.\nAko živite na Banovom brdu, Košutnjaku Žarkovu, Vidikovcu, Rakovici, Petlovom ili Lekinom brdu, Ceraku i Miljakovcu ili bilo gde sa “one strane” kulturne mape Beograda, svratite u Rakovicu, u centar “Qucera”. Tamo će biti cela pozorišna Srbija. I ceo Beograd.\nCena karata je 300 dinara, predstave počinju u 20 sati.\nKUKAVIČLUK, autorski projekt Olivera Furljića\nNARODNO POZORIŠTE/KAZALIŠTE/NEPSZINHAZ, SUBOTICA\n56. Sterijino pozorje Novi Sad\nNagrada za najbolju režiju – Oliver Frljić\nŽENIDBA, Nikolaj Vasiljević Gogolj, režija : Ana Đorđević\n61. Festival profesionalnih pozorišta Vojvodine\nBUBNJEVI U NOĆI, Bertold Breht, režija: Aleksandar Lukač\nNagrada za najbolje glumačko ostvarenje - Vladimir Milojević,\nNagradu za najbolju muziku - Miroljub Aranđelović Rasinski\nSVAŠTA, Adaptacija i režija Milan Gutović\nPOZORIŠTE TIMOČKE KRAJINE “ZORAN RADMILOVIĆ” ZAJEČAR\nFestival Dani Zorana Radmilovića\nNagrade Zlatni brk: Milutin Vešković i Miloš Đuričić\nSreda, 14. 12.\nOŽALOŠĆENA PORODICA, Branislav Nušić, režija: Andraš Urban\nJoakim fest Kragujevac\nNajbolja predstava Joakim festa, Kragujevac


Srbi i Albanci na zajedničkom talasu\nArientin Abdyli, urednik emisije "Most izvan granica"\nSrbi i Albanci su se prvi put našli na zajedničkom talasu, u emisiji “Most izvan granica” koju priprema i emituje 18 radio stanica sa Kosova i iz Srbije.\nEmisija, koja predstavlja prvi korak uspostavljanja srpsko-albanske medijske komunikacije na lokalnom nivou, prevashodno se bavi životnim pitanjima ali aktuelnim političkim i ekonomskim temama.\nZajednička emisija “Most izvan granica”, emituje se jednom nedeljno na programima 18 radio stanica iz Prištine, Prizrena, Podujeva, Kosovske Mitrovice, Gračanice, Kragujevca, Čačka, Kraljeva, Niša, Preševa i drugih gradova.\nIako se produkcijski oblikuje u Radiju Urban FM iz Prištine, u njenom stvaranju učestvuju svih 18 radio stanica koje predlažu teme i sagovornike i pripremaju priloge iz svojih sredina.\nArientin Abdyli, urednik emisije, kaže da je njen osnovni cilj da omogući slušaocima da čuju stavove obe strane i da na taj način doprinesemo boljem međusobnom razumevanu Srba i Albanaca.\n„Naša ideja je da smanjimo taj zid koji postoji između Srba i Albanaca, između Kosova i Srbije, što se tiče razmene kulture, razmene mišljenja, pa i razmene problema. Da mi čujemo šta muči Srbe, koji su njihovi problemi, kao i da Srbi saznaju šta muči Albance i čemu oni teže“, kaže Abdyli.\nLjiljana Savić, urednica Informativnog programa Radio Kragujevca, kaže da zajednička emisija daje snažan podsticaj mirnom prevazilaženju teškog nasleđe iz bliske prošlosti i da zbog objektivnost nailazi na pozitivne reakcije i u centralnoj Srbiji kao i na Kosovu.\n„Ovaj projekat je u stvari pokušaj da se uspostavi normalna komunikacija između srpske i albanske strane. Emisija je naišla na jako pozitivne reakcije i kod Srba i kod Albanaca, koji su veoma zadovoljni sa njom. Povratne informacije sa Kosova su veoma pozitivne“, kaže Savić.\nMajlinda Ibrahimi urednica vesti Radio Mitrovice, jedinog albanskog programa koji se sluša na severnom delu Kosova kaže da je zajednička srpsko albanska emisija značajna zbog toga što predstavlja prvi korak ka uspostavljanju medijske komunikacije srpskih i albanskih medija, ali i zbog toga što se prevashodno bavi pitanjima koja se tiču poboljšanja kvaliteta života Srba i Albanaca na Kosovu.\n„Na mene je poseban utisak ostavila saradnja između radio stanica Kosova i Srbije koja je pokazala značaj medija za uspostavljanje dijaloga i izgradnju mira. Za nas u Mitrovici je važno da znamo šta se dešava u našem gradu, da znamo probleme sa kojima se susrećemo, od političkih, ekonomskih i mnogih drugih“, kaže Ibrahimi.


Mekalister: Vladavina prava i dijalog sa Kosovom neophodni uslovi - European Western Balkans\nAutor EWB 22. 08. 2017. 22. 01. 2018.\nBRISEL – Izvestilac za Srbiju i predsedavajući Spoljnopolitičkim odborom Evropskog parlamenta Dejvid Mekalister boraviće od četvrtka u dvodnevnoj, zvaničnoj poseti Srbiji, a pred dolazak poručuje da je Srbija na ”dobrom putu” i da može postati članica EU ”čim ispuni uslove za pristupanje”, među kojima EU posebno pažnju pridaje vladavini prava i normalizaciji odnosa sa Kosovom.\n”Srbija mora da ispuni sve uslove za članstvo EU, što podrazumeva otvaranje i zatvaranje svih 35 poglavlja. Pregovarački okvir posebnu važnost daje poglavljima 23 i 24 koja se odnose na vladavinu prava, kao i koracima koji vode vidljivom i održivom poboljšanju odnosa sa Kosovom, dogovorenim u okviru poglavlja 35”, izjavio je Dejvid Mekalister za Tanjug neposredno pred dolazak u Beograd.\nU večernjim satima predviđen je sastanak Dejvida Mekalistera sa predstavnicima srpske opozicije.\nKabinetu izvestioca za Srbiju, do sada su prisustvo potvrdili Boris Tadić (SDS), Dragan Šutanovac (DS), Saša Radulović (Dosta je bilo) i Čedomir Jovanović (LDP).\nIzvori bliski kabinetu Dejvida Mekalistera ranije su za Tanjug potvrdili da ”Mekalister polaže puno na dijalog sa opozicijom i prilikom svih svojih poseta koje su organizovali Fondacija Konrad Adenauer ili Delegacija EU, on je razgovarao sa opozicionim političarima”.\nDrugog dana posete Dejvid Mekalister ima razgovore sa predstavnicima nemačke fondacije Konrad Adenauer u Beogradu.\nU intervjuu datom Tanjugu pred dolazak u Beograd, Mekalister je kao ”veoma korisnu i elementarno važnu” ocenio inicijativu predsednika Srbije Aleksandra Vučića da se u Srbiji povede sveobuhvatni društveni dijalog o Kosovu.\nOn je izneo očekivanje da će se Briselski dijalog nastaviti ”što je pre moguće”, kao i da EU od obe strane želi da vidi konstruktivan pristup i predanost dijalogu.\n”Na kraju je neophodan pravno obavezujući sporazum, koji bi Srbiji i Kosovu omogućio da, kao punopravne članice, u smislu sporazuma EU, nezavisno jedna od druge, mogu preuzeti svoje obaveze i prava. Konkretna sadržina sporazuma zavisi od obe strane“, objasnio je nemački političar u intervjuu datom Tanjugu.\nDejvid Mekalister je pozdravio i drugu inicijativu predsednika Srbije, kojom je Vučić od EU zvaničnika zatražio vremenski okvir za pristupanje Srbije EU.\n“Jedna zemlja može pristupiti EU samo ako stvarno ispuni sve uslove, a u to spada najpre poštovanje i podsticanje u Sporazumu EU navedenih osnovnih vrednosti, kao što su ljudska prava, sloboda, demokratija, prava nacionalnih manjina“, naglasio je on.\nIzvestilac za Srbiju U Evropskom parlamentu ponavlja da čim ti uslovi budu ispunjeni Srbija može da postane članica EU.\n”Kada će Srbija te kriterijume ispuniti zavisi samo od usvajanja i primene potrebnih reformi u Beogradu. Jasno je da je Srbija na dobrom putu i to me raduje“, podvukao je Mekalister.\nOn je ocenio i da vojna neutralnost Srbije neće imati nikakve posledice po pristupni proces zemlje, i dodao da je nemačkoj vladi i posebno kancelarki Merkel održiva stabilnost Balkana jedan od prioriteta.\n”Ona je inicirala Berlinski proces koji konkretnim projektima vodi ka jačanju regionalne saradnje i privrede”, zaključio je Mekalister u razgovoru za Tanjug.\nAleksandar VučićAna BrnabićAngela MerkelDejvid MekalisterEvropski parlamentIvica DačićJadranka JoksimovićSrbijaTanja MiščevićZapadni Balkan\nBledski strateški forum 4. i 5. septembra


Prvi put u istoriji Kalifornija uvela restrikciju vode - 01.04.2015, Sputnik Srbija\nPrvi put u istoriji Kalifornije uvedena je restrikcija vode jer se ne vidi kraj višegodišnjoj suši koja se pogoršava. 01.04.2015, Sputnik Srbija\n23:35 01.04.2015 (Osveženo: 02:49 26.08.2021)\nPrvi put u istoriji Kalifornije uvedena je restrikcija vode jer se ne vidi kraj višegodišnjoj suši koja se pogoršava.\nGuverner Kalifornije Džeri Braun je u sredu proglasio vanredno stanje u vodosnabdevanju i naredio da se u svim gradovima potrošnja smanji za 25 odsto, prenosi Beta.\n„Nastupila je suša, nezapamćena u istoriji, koja zahteva akciju bez presedana“, rekao je Braun na konferenciji za novinare u Sijera Nevadi, gde ga je, umesto snega uobičajenog za početak proleća, okruživala požutela trava.\n„Moramo da uložimo maksimalne napore i uštedimo vodu na sve načine“, rekao je Braun i dodao da se odluka odnosi na sve stanovnike, preduzeća i poljoprivrednike.\nPotrošnju vode moraće značajno da smanje i univerziteti, golf tereni i groblja, kao i vlasnici travnjaka.\nUz to, kako je naveo, nužno je da se više od četiri miliona kvadratnih metra travnjaka u Kaliforniji zameni prekrivačem otpornim na sušu.\nGrađanima koji imaju svoje pumpe za vodu, biće omogućeno da ih zamene štedljivijim.\nDebljina snežnog pokrivača od kojeg dobrim delom zavisi snabdevanje Kalifornije vodom, smanjuje se iz godine u godinu, a elektronska merenja u martu pokazuju da je snega za 20 odsto manje od istorijskog proseka.\nSnežni pokrivač je 1. aprila, kada je obično na vrhuncu, ove godine čak daleko ispod istorijskog minimuma iz 1977. i 2014. kada je bio 25 odsto manji od uobičajenog.


Evropski ministri raspravljali o borbi protiv klimatskih promena\nNeformalni suret evropskih ministara za zaštitu životne sredine, koji je okončan danas u Češkoj, fokusirao se na dvije ključne teme: evropsku politiku borbe protiv klimatskih promjena koje se, suprotno očekivanjima, oštrom progresijom manifestuju na sve širi krug do sada stabilnih prirodnih sistema, te poziciju Unije pred globalni skup o klimi, najavljen za decembar ove godine u Kopenhagenu. Međutim, u kontekstu evropske borbe za zaustavljanje neželjenih klimatskih promjena, treba tražiti i instrumente kakvi će stupiti u pogon kako bi se zemlje u razvoju, posebno one koje su na listi potencijalnih evropskih kandidata, osposobile da ispune svoj dio zadaće borbe za čišćim životom.\nEvropska politika borbe protiv klimatskih promjena je manje više već dobila svoje konture. Smanjenje emisije štetnih gasova više niko ne dovodi u pitanje. Ostaje, međutim, nepoznanica kako i kolikoj mjeri to provesti s obzirom da je ekonomska kriza ozbiljno poljuljala evropski plan da se primjeni formula magičnih 20. Do 2020 smanjiti za 20 posto emisiju ugljen dioksida, a za isti procenat povećati efikasnost utroška energije, pa opet, za 20 posto uvećati utrošak energije koja dolazi iz obnovljivih izvora, vode, vjetra, sunca.\nMeđutim, domaćin skupa evropskih ministara za zaštitu životne sredine tvrdi kako zajednički plan nije izgubio na ambicioznosti.\n"Mi smo odlučni u tome da emisiju štetnih gasova smanjimo za 30 odsto do trenutka kada nam se Amerike i ostali pridruže u decembru u Kopenhagenu. Svu smo snagu uložili u rješavanje ključnih problema, a pregovori sa Amerikom, Japanom, Kinom i Brazilom izgleda da su na pravom putu i sve vodi tome da ćemo u decembru imati novi sporazum o borbi protiv klimatskih promjena", kazao je češki ministar za zaštitu životne sredine i predsjedavajući Vijećem ministara Martin Bursik.\nSa druge strane, niko od okupljanih ministara nije bio voljan komentiratirati kritike kakve dolaze od evropskih zelenih koji upozoravaju da Unija ne reaguje dovoljno brzo, ni dovoljno dobro na aktualnu ekonomsku krizu, ne ostavljajući prostor da oporavak evropskih ekonomija bude prilika da se tehnologije prilagode novim, zelenim zahtjevima. Jednostavno, nedavno dogovoreni finansijski paket od oko 200 milijardi eura nije dovoljan da se i prebrode sadašnje teškoće i dokuči željeni cilj smanjanja emisije štenih gasova.\nSa druge strane, kako su Briselu savjetovali i nezavisni ekonomski eksperti, investicija od 500 milijardi eura u oporavak evropskih ekonomija bi, ne samo stvorila osnovu za novu, čistu evropsku tehnologiju, već bi i kreirala 5 miliona novih radnih mjesta u narednih 5 godina. Uz ovo, još uvijek stoje nepoznanice koliko i na koji način će se Evropska unija anagažirati kako bi pomogla Zapadnom Balkanu, ne samo u premoštavanju problema izazvanih aktuelnom finansijskom krizom, što je, uostalom, obećala, već i kako će, u isto vrijeme, podržati često bolnu transformaciju sa zastarjelih tehnologija koje zagađuju okoliš, na nove, vremenu i potrebama prilagođene tehnologije, koje su, po pravilu, nedostupne slabašnim ekonomijama.\nU međuvremenu, nastojeći skratiti vrijeme usaglašavanja, a ubrzati konkretne odluke, eksperti iz Evropske agencije za životnu sredinu upozoravaju:\n"Poruka je da se klimatske promjene dešavaju brzo i na različite načine širom Evrope. Prošlost nam više ne može biti dobar pokazatelj naše budućnosti", ocijenila je Žaklin Mekglejd iz Evropske agencije za životnu sredinu.


Сокобања на дар Звездари\nПредстављање књижевног клуба „Соколово перо“ из Сокобање, одржано је 1. јула 2009. у 19 сати на Клуб-сцени Установе културе „Вук Караџић“, у Београду, на Булевару краља Александра 77а.\nPredstavljanje književnog kluba „Sokolovo pero“ iz Sokobanje, održano je 1. jula 2009. u 19 sati na Klub-sceni Ustanove kulture „Vuk Karadžić“, u Beogradu, na Bulevaru kralja Aleksandra 77a.\nPosle tog je bila modna revija modela etnološke radionice „Etnos“ iz Sokobanje, kao i prezentacija turističke ponude, kulture i sporta opštine Sokobanja, a zatim i prezentacija čajeva s Rtnja poznatog preduzeća „Adonis“ Sokobanja.\nVoditelji programa, bili su: Ljiljana Jovanović i Golub Radovanović.\nUčestvovali su: književni stvaraoci iz Sokobanje, članovi kluba "Sokolovo pero" i gosti večeri kao i vokalni solisti Ema Anđelić, Milena Veljković i Kosara Cvetković. Gosti večeri, bili su književnici Dobrica Erić (bio sprečen da dođe) i Velibor Mihić (čitao svoj spev u akrostihu "Slovo nad Kosovom").\nIdeja programa je decentralizacija kulture, upoznavanje kulture centralne Srbije i njeno približavanje Beograđanima.\nBilo je to veoma uspešno veče koje će se pamtiti.


KoŠaRkAšKe vEsTi!: Čović: Partizan je prošle sezone od Telekoma dobio tri puta više nego Zvezda\nČović: Partizan je prošle sezone od Telekoma dobio tri puta više nego Zvezda\nPredsednik košarkaškog kluba Crvena zvezda Nebojša Čović opet je ušao u raspravu sa trenerom KK Partizan pošto je na danas održanoj konferenciji za medije objasnio ko je koliko novca dobijao od države i po kojim osnovama.\nVerbalni sukobi uoči početka ABA lige, izmedju predsednika košarkaškog kluba Crvena zvezda Nebojše Čovića i trenera Partizana Duška Vujoševića ne prestaju.\nNjih dvojica su i tokom prošlog meseca vodili mediske ratove, da je predsednik košarkaškog saveza Srbije morao da ih pozove na razgovor.\nTrener partizana je i ove nedelje izjavio da nema ništa protiv toga da Crvena zvezda dobija novac, ali da isto tako i Partizan treba da ima finansisku podršku od drzave.\nNa to je danas odgovorio Nebojša Čović koji je istakao da je u prethodnoj sezoni Zvezdi dato 200.000 evra od Telekoma a da je Partizan dobio 800.000 evra nakon intervencije Borisa Tadića. On je dodao da se pomenute Vujoševićeve intervencije kod premijera ne plaši jer će mu se i on obratiti.\n"Očekujem zemlju u kojoj će svi imati jednake šanse. Mi smo prošle sezone od Telekoma dobili 200 hiljada evra, a Partizan tri-četiri puta više na intervenciju tadašnjeg predsednika Srbije Borisa Tadića, koji je iskoristio svoj autoritet da im pomogne. Nemam ništa protiv toga, jer je dobro kada se ulaže u sport" rekao je Čović i dodao,\n"Državni funkcioneri i uprave, kao i direktori svih javnih preduzeća i svih državnih institucija što pre treba da isprave pristup raspodele sredstava u pravcu jednakosti medju sportskim kolektivima i na taj način da obezbede jednake šanse svima, jer oni raspolažu parama svih poreskih obveznika i neophodan je ravnomerni tretman".\nOn je potom "spustio loptu" i poručio da je normalno da svi klubovi treba da dobiju jednaku sumu novca pre početka sezone ali da na kraju sezone plasman na tabeli određuje ko će dobiti još "koju paru".\n"Da se odmah razumemo, mi ni u jednom delu ne tražimo bolji, nego jedak status sa svojim najvećim gradskim rivalom. Ova borba neće biti laka ni kratka i to mi znamo, ali moramo kao ljudi odgovorni za ovaj klub na tome svakodnevno da radimo" dodao je Čović.\nČović je dodao da Partizan još uvek nije uplatio 75.000 evra Zvezdi za transfer Nenada Miljenovića te da će crveno-beli tokom sezone raspolagati budžetom koji iznosi 2.000.000 evra.\nОбјавио KosarkaSport у 07:11


Stanković: Vašington potvrda Vučićeve borbe za Srbiju - Kosovo Online\nStanković: Vašington potvrda Vučićeve borbe za Srbiju\n16. Septembar 2020. • 09:54\nAnalitičar Dejan Vuk Stanković kaže da nema sumnje da se predsednik Srbije Aleksandar Vučić bori za interese Srbije, navodeći da je to više puta potvrđeno, pre svega u razgovorima sa američkom administracijom, prenosi Tanjug.\n"Mi jesmo podržali SAD i Izrael, i u tom slučaju smo se opredelili. Možda to odudara od načina na koji smo poimali globalna pitanja, ali od američke administracije stižu pohvale kada je reč o hrabrosti da se stavimo u prvi red borbe za međunarodni mir i stabilnost, odnosno u prvi red onih država koje će jasno osuditi Hezbolah", rekao je Stanković.\n"Evropska unija kao ključni akter, osim deklarativno, nije pokazala želju da pomogne integraciji regiona. Sve je ostalo na davnom obećanju da ćemo biti deo evropske porodice i od toga u dogledno vreme nema ništa, a s druge strane Kina i Rusija ipak region ne doživljavaju kao primarnu zonu svog političkog i ekonomskog interesa", rekao je Stanković za TV Pink i napomenuo da saradnja sa SAD i Izraelom ne isključuje mogućnost da u važnim segmentima sarađujemo sa Rusijom i Kinom.\n"Mislim da su to važne poruke, ma koliko nekom delovalo kontroverzno to što je potpisano u Vašingtonu, prava istinska dobit jednog takvog sastanka je približavanje SAD po političko-bezbednosnim pitanjima i otvaranje perspektve kroz DFC", rekao je Stanković.\nDejan Vuk Stanković Aleksandar Vučić Vašington\nKo da oni tamo neznaju pa ko je Taj zdrav covek da dozvoli teroristima svoju zemlju oni nisu nista osim teroristi sta trebaju oni da imaju taj svet treba sve teroriste ponistiti ne da im grade drzave to neka rade kod svoje drzave\nReporteri: Da li će sporazum iz Vašingtona biti realizovan ako Tramp ne pobedi na izborima?\nKosovo i Srbija su 4. septembra u Vašingtonu potpisali "istorijski“ sporazum u prisustvu američkog predsednika Donalda Trampa, a ono što sledi je sprovođenje onoga što je dogovoreno, kao i nastavak daljih pregovora, prenosi Reporteri.\nTači: Samo Vašington može da donese uzajamno priznanje Kosova i Srbije\nHodža: Očekivali smo uzajamno priznanje u Vašingtonu, Kosovo je skliznulo u tehnička pitanja\nStefanović: Vučić doneo pobedu Srbiji


Održano novo suđenje za ranjavanje policajca\nCetvrtak , 2019-01-10 | 12:47:06\nPred Višim sudom u Novom Pazaru danas je održano ponovljeno suđenje Dženanu K. (36) zbog sumnje da je 7. septembra 2017. godine teško ranio policajca na dužnosti Dragana Čekanovića.\nPrema saznanjima radija Sto plus, Više tužilaštvo je ostalo pri stavu da se optuženi osudi za teško ubistvo u pokušaju i nedozvoljeno nošenje oružja, dok je odbrana smatrala da je do ranjavanja policajca došlo iz nehata i da Dženan K. nije imao nameru da puca i povredi policajca.\nIzricanje presude u ponovljenom postupku biće održano 14. januara.\nOn je nakon toga pištolj dao muškarcu sa kojim je sedeo, a policiji je ispričao da je neko pucao u njega, ali da je slučajno pogođen policajac. Međutim, pregledom snimaka sa video nadzora utvrđeno je da je Dženan K. pucao.


JAVNA RASPRAVA O MEDIJSKOJ STRATEGIJI NIJE SMELA DA ZAOBIĐE KRAGUJEVAC - Glas Šumadije\nNaslovna > Društvo > JAVNA RASPRAVA O MEDIJSKOJ STRATEGIJI NIJE SMELA DA ZAOBIĐE KRAGUJEVAC\n26/02/2019 724Ostavi komentar na JAVNA RASPRAVA O MEDIJSKOJ STRATEGIJI NIJE SMELA DA ZAOBIĐE KRAGUJEVAC\nNi to što je četvrti grad po veličini u Srbiji, ni to što je u njemu medijska situacija katastrofalna nisu bili kriterijumi da Kragujevac, uz Beograd, Novi Sad i Niš, bude domaćin javne rasprave o nacrtu medijske strategije. O dokumentu koji treba da bude osnova za nove propise o javnom informisanju razgovaraće se u Čačku.\nŠumadijski centar za građanski aktivizam “Res Publica”, tim povodom, oglasio se saopštenjem za javnost:\n“Nešto manje od 60 kilometara ili oko sat vožnje i nije mnogo za onoga ko ima želju i strpljenje za nekoliko sati dobro poznate priče bez izvesnih rešenja za političke i ekonomske pritiske, “tiho nestajanje” lokalnih medija, kao i zloupotrebe pri projektnom sufinansiranju sadržaja od javnog interesa. O ovom poslednjem mi iz Kragujevca i nemamo mnogo da kažemo jer nemamo iskustvo iz “prve ruke”, pošto konkurs nikada nije ni raspisan. Nijednom od 2014., od kada je to zakonska obaveza lokalnih samouprava, mediji, produkcije i udruženja nisu imali priliku da pod jasnim i jednakim uslovima projektima konkurišu za novac iz lokalnog budžeta. Ipak, izigravanjem propisa grad Kragujevac došao je ponovo u posed Radio televizije Kragujevac. Iako je zakonom propisano da se budžetski novac dodeljuje konkursom i da lokalne samouprave ne mogu biti osnivači medija, Kragujevac već skoro dve godine finansira ovu medijsku kuću, kroz subvencije za javno informisanje, ali i sa budžetskih linija za škole i obdaništa.\nNije Čačak daleko, ali Kragujevac nije smeo biti izostavljen sa liste gradova u kojima je Kabinet predsednice Vlade Srbije odlučio da zakaže razgovore o budućnosti medija”, naovdi “Res Publica”.


Srbija u Pokretu | Birokratija najveći problem u Novom Sadu\nBirokratija najveći problem u Novom Sadu\nNovi Sad, 15. decembar – Birokratija u državnim ustanovama, briga o deci sa posebnim potrebama i rupe na putevima nalaze se među prvim problemima kojima bi se Novosađani i Novosađanke posvetili da su poslanici na jedan dan. Kao jedan od vodećih prolema karakterističnih za Novi Sad naveli su i nedostatak staza za bicikle u manjim ulicama. Ovo su rezultati ankete „Da sam poslanik na jedan dan“ koju su aktivisti i aktivistkinje inicijative „Biram koga biram“ sproveli u ovom gradu, razgovarajući sa prolaznicima na Trgu slobode.\n„Zaključili smo da ljudi rado pristaju da govore o problemima koji se tiču njihove zajednice, ali i o problema koji se tiču njih samih. Na početku su se ustručavali, ali kasnije su kroz našu upornost da dopremo do njih nastavljalirazgovor“ podelila je sa nama utiske Nataša Ćirić, jedna od aktivistkinja.\nCilj akcije bio je da se građani i građanke aktivno uključe u definisanje problema svoje lokalne zajednice. Kao naredni korak aktivsti i aktivistkinje naveli su omogućavanje lakše komunikacije sa poslanicima i poslanicama, kojima bi građani i građanke mogi da postave pitanja u vezi sa najaktuelnijim lokalnim problemima, bilo elektronski bilo lično. Poslanici i poslanice bi potom ta ista pitanja postavili na danu poslaničkih pitanja u Skupštini.\nTimova inicijative „Biram koga biram“ slične događaje najavljuju do kraja godine i u Velikoj Plani, Zaječaru, Boru i Kladovu.\nLazarevčani zabrinuti zbog loše ekološke situacijeIstočni front na okupu


Udruženje novinara Srbije (UNS) podseća da se u sredu, 8. aprila, navršava 26 godina od smrti novinarke „Duge“ Radislave Dade Vujasinović. Prema nalazima Forenzičkog instituta u Hagu smrt novinarke mogla je da nastupi kao posledica ubistva, samoubistva ili nesrećnog slučaja.\nPredsednik Komisije za istraživanja ubistava novinara Veran Matić za UNS kaže da Komisija nema novih informacija u vezi smrti novinarke, da nisu dobili nove od Tužilaštva, kao i da je slučaj i dalje otvoren.\nU Višem javnom tužilaštvu UNS-u je rečeno da sa pripadnicima Ministarstva unutrašnjih poslova Srbije „nastavlja da preduzima radnje radi utvrđivanja postojanja krivičnog dela, izvršioca i zbog obezbeđivanja dokaza”.\nPodsećaju da je Tužilaštvo tokom 1994. godine preduzelo niz provera i iniciralo postupak pred tada nadležnim sudom, kada su ispitani brojni svedoci i obavljena različita veštačenja.\n„Formirana je komisija veštaka sudske medicine i balističara, a obavljena je i rekonstrukcija događaja na licu mesta u prisustvu sudskih veštaka i članova porodice Vujasinović”, navode u Tužilaštvu.\nIstiču da veštaci nisu mogli da se izjasne da li je u ovom slučaju reč o samoubistvu ili ubistvu, kao i nesrećnom slučaju, ali da te mogućnosti nisu mogli da isključe.\nPodsetimo, pre tri godine i devet meseci Više javno tužilaštvo dobilo je izveštaj Holandskog forenzičkog instituta u Hagu, na osnovu dokaznog materijala koji mu je 2015. godine prosledilo Ministarstvo pravde.\n„Forenzički institut u Hagu je potvrdio nalaz i mišljenje srpskih veštaka, koji nisu mogli da isključe ni mogućnost samoubistva, ni ubistva, kao ni nesrećnog slučaja, što bi u konkretnom slučaju značilo da je smrt zadesna usled nestručnog rukovanja oružjem”, rečeno je UNS-u u Tužilaštvu.\nU zapisniku koji je sačinjen posle obavljene obdukcije navedeno je da je umrla dan ranije, u 1.30 sati. Zvanična verzija događaja tada bila je da je Dada Vujasinović izvršila samoubistvo, pucnjem u grudi iz lovačke puške.\n← Zaštitimo uzbunjivače tokom pandemije i posle nje\nOvo je pandemija, a ne rat: Ne možete ukinuti novinarima slobodu da izveštavaju građane →


Prvi ciklus konkursa, održan je 2017. godine uz nagradni fond za najbolje preduzetničke inovacije u ukupnom iznosu od milion i po dinara. Pobedu je odneo tim koji je predvodio inženjer elektrotehnike iz Bačke Palanke, mr Milan Đurica. On je dobio finansijski podsticaj za dalji rad na tehnologiji čijom primenom mali i srednji rashladni sistemi mogu da uštede i do 30 odsto troškova za električnu energiju i time budu konkurentni sa velikim sistemima.\nProglašenje: Generator 2017.\nOsim žirija i publika je imala pravo glasa, a njen izbor je bio PetGuards – onlajn platforma koja pomaže da brzo i lako pronađete proverenog čuvara za svog kućnog ljubimca dok ste odsutni, ili na putu.\nStudentski startap PetGuards osvojio je čak 25.497 glasova publike i nagradu od 500.000 dinara. Od tog novca su, kako su i obećali u dobrovoljnoj akciji „1 glas 1 obrok“, obezbedili obroke za napuštene ljubimce, ali i jedan deo nagrade izdvojili za operacije ljubimaca koji se nalaze u teškom stanju i kojima je veterinarska pomoć bila najpotrebnija.\nBenefit nisu imala samo ova dva tima, već svih 40 polufinalista. Za svaki tim inovatora urađen je profesionalni video snimak i dobili su priliku da njihova priča bude promovisana na sajtu Blica.\nNovi konkurs, novi fokus\nNaredne, 2018. godine, realizovan je Generator Fluo - konkurs za najbolje studentske preduzetničke inovacije, kada je skoro 150 timova prijavilo je svoje inovativne, izvodljive i održive projekte, a 40 polufinalista je dobilo podršku mentora da razradi svoj biznis plan.\nPrvo mesto Generator Fluo\nOd 10 timova koji su uživo prezentovali svoju inovaciju za najbolji je odlukom žirija proglašen HearO Glasses. Troje mladih Nišlija – Anđela Kocić, Bojan Draško i Dušan Dimitrijević, je na akciju podstakao nesrećni događaj u kome je njihova sugrađanka izgubila život prelazeći prugu, jer je nosila slušalice i nije čula da voz dolazi. Osmislili su HearO Glasses – naočare koje izgledaju kao svake druge, ali mogu da spasu nečiji život jer su u okvir naočara ugrađene LED diode koje svetlosnim signalima na intuitivan način upozoravaju korisnika o neposrednoj opasnosti.\nŽiri je najviše verovao u njihovu ideju i kao pobednici Generatora Fluo imali su priliku da provedu sedam nezaboravnih dana u inovativnom tehnološkom habu u Parizu i upoznaju brojne ljude koji su im pomogli u daljem razvoju.\nUkupno 116 firmi prijavilo se u želji da osvoji jednu od tri jednake nagrade – konsultantsku podršku u digitalnoj transformaciji, koja obuhvatiti celokupnu analizu postojećeg stanja poslovanja i preporuke sa akcionim planom, implementaciju jedne od predloženih preporuka u vrednosti do 5.000 evra, kao i marketinšku podršku i medijsku kampanju.\nMeđu njima su bili predstavnici iz oblasti uslužnih delatnosti, proizvodnje, poljoprivede, kao i tradicionalnih zanimanja. Ponovo je 20 polufinalista dobilo priliku da uradi kratki profesionalni video o svojoj firmi i da budu predstavljeni na našem sajtu, a za mnoge od njih to je bio prvi javni nastup. Svaki tim pojedinačno imao je i kreativnu radionicu u saradnji sa stručnjacima iz kreativnog haba Nova Iskra, tokom koje su radili na definisanju daljeg pravca njihovog poslovanja, prepoznavanju poslovnih prilika i sticanju različitih veština potrebnih za razvoj biznisa u digitalnoj ekonomiji.\nNagradu su osvojile tri porodične firme: proizvođači proizvoda od voća i povrća Vrtlari iz Malog Iđoša i Centar za preventivnu medicinu i program ishrane dr Gifing iz Beograda bili su izbor stručnog žirija, dok je sa 5.861 glasom izbor publike bila mlekara Carpe Diem iz Krušedola.\nKrajem prošle godine OTP banka je pokrenula i inicijativu Generator dobrih dela, koja podržava socijalno preduzetništvo i proizvođače koji u njemu stvaraju.\nStigao je GameChanger\nZnajući sa kakvim su se izazovima suočili mali i srednji biznisi u našoj zemlji zbog krize izazvanom korona virusom, OTP banka je pokrenula četvrti Generator konkurs koji ove godine nosi naziv Gamechanger.Ovogodišnji konkurs usmeren je na podršku digitalnim projektima – sajtovima, aplikacijama i drugim digitalnim platformama – koji pomažu i nude nove mogućnosti malim i srednjim preduzećima.\nKroz ovakav vid indirektne podrške banka želi da da doprinese prevazilaženju ekonomskih posledica pandemije i pomogne velikom broju malih i srednjih igrača na tržištu, kroz lansiranje ili unapređenje digitalnih platformi koje im mogu biti ključna pomoć da njihov biznis preživi u doba krize i nakon nje. Izabrani su polufinalisti konkursa čije ćete priče moći da pratite u narednim danima na sajtu Blica.\nZa sve finaliste, pa i polufinaliste dosadašnjih Generator konkursa ovo je bilo značajno iskustvo, jer su imali priliku da dobiju besplatne savete stručnjaka iz oblasti, biznisa, marketinga, komunikacija, javnog nastupa… ali i da sagledaju svoje poslovanje sa strane i vide gde su prilike za rast u novom ekonomskom poretku.


Protokol o rekonstrukciji pruge Beograd – Zagreb biće potpisan 5. marta\n21.02.2018. / 8:15\nBEOGRAD, Ministar građevinarstva, saobraćaja i infrastrukture Zorana Mihajlović najavila je da će protokol o saradnji na projektu rekonstrukcije željezničke pruge Beograd-Zagreb biti potpisan 5. marta prilikom posjete Srbiji hrvatskog ministra mora, prometa i infrastrukture Olega Butkovića.\nMihajlović: Vrijednost infrastrukturnih projekata 16 milijardi evra\n31.12.2017. / 13:54\nBEOGRAD , Ministarka građevinarstva, saobraćaja i infrastrukture Zorana Mihajlović izjavila je da je ukupna vrijednost infrastrukturnih projekata u Srbiji 16 milijardi evra.\nMihajlović: Gradnja jeftinih stanova kreće u maju 2018.\n24.12.2017. / 12:48\nBEOGRAD – Ministarka građevinarstva Srbije Zorana Mihajlović izjavila je da očekuje da najkasnije u maju 2018. počne izgradnja prvih 400.000 metara kvadratnih jeftinih stanova.\nTurska se uključuje u izgradnju puta Beograd-Sarajevo, procijenjena vrijednost je 830 miliona evra\n10.10.2017. / 8:45\nBEOGRAD, Ministrica građevinarstva, saobraćaja i infrastrukture Srbije Zorana Mihajlović izjavila je da će se Turska uključiti u realizaciju projekta izgradnje puta Beograd-Sarajevo.\nSrbija-Grčka: Zajednički modernizovati željeznički koridor\n05.10.2017. / 14:20\nBEOGRAD – Srbija i Grčka će zajedno raditi na modernizaciji železničkog koridora koji će omogućiti da se bezbjednije i brže odvija prevoz putnika i robe od grčkih luka preko Srbije ka zemljama centralne Evrope, izjavila je ministar građevinarstva, saobraćaja i\n18.09.2017. / 6:50\nLOZNICA – Potpredsjednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je juče u Loznici da je u ovaj kraj u prethodne tri godine uloženo 1,7 milijardi dinara, a da je plan da se do kraja godine\n20.08.2017. / 9:00\nBEOGRAD –Ministarka građevinarstva, saobraćaja i infrastrukture Srbije Zorana Mihajlović nenajavljeno je juče obišla dionicu puta od Uba do Obrenovca i rekla da je razočarana dinamikom radova, te da neće dozvoliti da se i jedan dinar građana Srbije i troši na\n30.07.2017. / 11:05\nBEOGRAD, Kineska avio-kompanija Hainan Airlines počela je da prodaje avio-karte za novu liniju između Beograda i Pekinga, preko Praga. Prvi let je 15. septembra.\nMihajlović: U Pekingu će biti dogovoreni projekti vrijednosti od 3,2 milijarde evra\nBEOGRAD, Delegacija Srbije predvođena predsjednikom Vlade Aleksandrom Vučićem potpisaće tokom posjete Kini dva sporazuma i jedan ugovor ukupne vrijednosti 3,2 milijarde evra, najavila je ministar građevinarstva, saobraćaja i infrastrukture Zorana Mihajlović.\nSrbija: Šteta od leda na rijekama i željeznici 1,4 miliona evra\n05.02.2017. / 13:36\nBEOGRAD, Ministarka građevinarstva, saobraćaja i infrastrukture Srbije Zorana Mihajlović izjavila je da šteta zbog leda tokom januara iznosi 1,4 miliona evra i najavila je da će Srbija nabaviti dva ledolomca preko Elektroprivrede Srbije, kojoj su najneophodniji zbog hidroelektrane Djerdap na


Saopštenje povodom godinu dana rada Nacionalnog konventa o EU | Nacionalni konvent o Evropskoj uniji\nSaopštenje povodom godinu dana rada Nacionalnog konventa o EU\n7. april 2015. godine\nU momentu kada je okončana prva faza procesa pregovora o pristupanju Srbije Evropskoj uniji, faza analitičkih pregleda, organizacije civilnog društva predstavljaju snažnu i stručnu podršku Vladi Srbije u naporima da prva pregovaračka poglavlja budu otvorena u narednim mesecima.\nOrganizacije civilnog društva okupljene u Nacionalnom konventu o Evropskoj uniji, saglasne su da je za proces evropskih integracija Srbije neophodno uspostaviti sistem planiranja, konsultacija i informisanja javnosti koji će na najbolji način upotrebiti sve prednosti i instrumente, finansijske i tehničke, kojima Evropska unija podržava reforme u zemljama kandidatima.\nIstovremeno, neophodno je da građani Srbije znaju ko u njihovo ime pregovara u Briselu, kako se formulišu pregovaračke pozicije i da li se na najbolji način koordiniraju različite politike koje su predmet pregovora sa EU. Samo otvoren i svakome razumljiv proces evropske integracije Srbije i pregovaranja obezbeđuje razumevanje i podršku građana u sprovođenju reformi i ispunjavanju obaveza koje se u pregovorima sa Evropskom unijom preuzimaju u njihovo ime.\nUkoliko je zaista želja da evropska integracija Srbije postane briga, svojina i odgovornost čitavog društva, i za to se obezbedi puna podrška i legitimitet procesa, potrebno je omogućiti uključivanje čitavog društva u taj proces.\nUpravo zato je osnovan Nacionalni konvent o EU koji će i u nastupajućoj fazi pregovora biti konstruktivan partner Vladi i zalagati se za ubrzanje procesa pregovora, dosledno sprovođenje reformi i izgradnju Srbije stabilnih institucija i jake privrede, koja će kao takva postati 29. članica Evropske unije.\nNacionalni konvent o Evropskoj uniji koji okuplja više od 570 članova u 19 Radnih grupa, prati pregovore Srbije sa Evropskom unijom u svih 35 pregovaračkih poglavlja. Radne grupe čine eminentni stručnjaci, predstavnici nevladinih organizacija, privrede, sindikata, strukovnih udruženja, instituta i fakulteta, kao i lokalnih samouprava i medija.\nZa godinu dana rada radne grupe Nacionalnog konventa o Evropskoj uniji sačinile su niz preporuka za poboljšanje procesa pregovora koje su upućene Vladi Srbije\nPovodom godišnjice rada Nacionalnog konventa o EU, u Narodnoj skupštini Republike Srbije se održava druga plenarna sednica Konventa. Plenarna sednica je prilika da se ukrste mišljenja različitih aktera u procesu integracija o najvažnijim pitanjima aktuelnog stanja u odnosima Srbije i Evropske unije, kao i o perspektivi budućih pregovora.


Zvezda ukrala tehničara Partizanu! - Telesport.rs\nZvezda ukrala tehničara Partizanu!\nArsenoski novi igrač Crvene zvezde.\nTehničar Partizana Miloš Arsenoski postao je novi igrač Crvene zvezde. Crveno-bela armija počela je da stvara tim za narednu sezonu, produžili su ugovore sa srednjim blokerom Čedomirom Stankovićem i liberom Predragom Jevtićem, a zatim doveli i novog tehničara.\nBivši tehničar Partizana pre je igrao za subotički Spartak, gde je saradjivao sa Igorom Žakićem, novim trenerom Zvezde.\n„Čast je i odgovornost bio deo sportskog društva kao što je Crvena zvezda. Nadam se da ćemo zajedno uspeti da ostvarimo zacrtane ciljeve i da vratimo klub u vrh srpske odbojke“, rekao je Arsenoski za sajt SD Crvena zvezda.


Zvanično otvorena fabrika za preradu zeolita “Zeohem” - infoBirač\nU Zvorniku je zvanično otvorena fabrika “Zeohem” za preradu zeolita i hromatografskih gelova, u čiju izgradnju je uloženo više od devet miliona švajcarskih franaka. Švajcarska firma “Zeohem”, koja je dio grupacije “Kemi papir holding AG (CPH Chemie Papier Holding AG), nedavno je pustila u pogone sve proizvodne linije novoizgrađene fabrike u Zvorniku, čije je otvaranje od velikog značaja za lokalnu zajednicu, Republiku Srpsku i BiH. Predsjednik Republike Srpske Milorad Dodik rekao je nakon otvaranja fabrike da je ova uspješna investicija dovoljan dokaz za nova ulaganja, ne samo ove nego i drugih kompanija, i da je RS spremna da ih podrži.\n– Mi mo uvijek spremni da podržimo i na najbolji mogući način podstaknemo i strane i, naravno, domaće investicije”, rekao je predsjednik RS nakon zvaničnog otvaranja fabrike “Zeohem” sa predsjednikom Upravnog odbora kompanije “Kemi papir holding AG” /CPH Chemie + Papier Holding AG/ Peterom Šaubom i izvršnim direktorom te kompanije Peterom Šildknehtom.\nMilorad Motika je u ime menadžmenta Alumine predao album sa fotografijama koje prate izgradnju fabrike Zeochema u Zvorniku\n(Izvor: Srna, infobirac)\n(Foto: Služba za odnose sa javnošću “Alumine”)\nZvornički gosti iz Portugala obišli Vukov Tršić, učili kako se prave burek, pite…


FS Argentine: Nismo lagali i izdali Maradonu\nČelnici Fudbalskog saveza Argentine (AFA) odbacili su danas optužbe bivšeg selektora Dijega Maradone i rekli da žale što je nekada najbolji fudbaler sveta prekinuo saradnju sa Savezom.\nGrondona je, međutim, rekao da Maradoni nije ništa obećao.\n"Žalim što je otišao, to je veoma tužno, ali nikada nisam lagao Maradonu. Rekao sam da sam zadovoljan nastupom reprezentacije i da bi mogao da ostane selektor, ali da su se uslovi promenili i da bi Maradona morao da napravi značajne promene", rekao je Grondona, prenosi Skaj Sport.\nBiljardo, koji je bio selektor Argentine kada je ekipa predvođena Maradonom trijumfovala na Svetskom prvenstvu 1986. godine, rekao je da je Maradona jedini krivac za neuspeh. Dodao je da zbog dobrobiti reprezentacije nije želeo javno da govori o Maradoni.\n"Do sada sam bio miran i uložio sve za dobrobit tima, za Svetsko prvenstvo i reprezentativce. Nisam želeo da stvaram probleme, ali sada je dosta. Ne mogu da dopustim da me neko ponižava, moji prijatelji ne shvataju kako sam do sada sve ovo trpeo", rekao je Biljardo.\nAFA je ponudio Maradoni novi četvorogodišnji ugovor, ali samo ako promeni članove stručnog štaba. Bivši kapiten je to odbio, zbog čega Savez nije želeo da produži ugovor sa njim.\n"Ne možete uvek da zaposlite sve svoje prijatelje", rekao je Biljardo.\n"Osvojio sam Svetsko prvenstvo i jednom sam bio drugi. Nisam zavisio od Maradone - on je zavisio od mene. Nije mnogo učinio 1984. i 1985. godine", dodao je on.\nSelektor mlade reprezentacije Argentine Serhio Batista će biti privremeni selektor A tima i predvodiće ekipu na prijateljskoj utakmici protiv Irske 11. avgusta.\nArgentina će 7. septembra na stadionu River Plate odigrati i prijateljsku utakmicu sa aktuelnim šampionom Evrope i sveta selekcijom Španije.\nFudbaleri Urugvaja i Japana remizirali su u drugom kolu Kopa Amerika (2:2), turniru koji je još jednom potvrdio da favoriti ove godine ne postoje.\nBartomeu: Mesi ostaje, Ćavi bi mogao da ode\nPredsednik Barselone Đozep Marija Bartomeu izjavio je da će fudbaler Lionel Mesi ostati u klubu, ali da bi Ćavi Ernandez tokom leta mogao da napusti Kamp Nou.


Prihodi od indirektnih poreza veći za 475 miliona KM - Akta.ba\n02.08.2021. 13:53 / Izvor: Akta.ba\nPrihodi od indirektnih poreza u sedam mjeseci 2021. godine iznosili su 4 milijarde i 595 miliona KM i veći su za 475 miliona KM ili 11,52% u odnosu na isti period 2020. godine kada su iznosili 4 milijarde i 121 milion KM.\nPotpuni oporavak prihoda od indirektnih poreza pokazuje i podatak da su prihodi u 2021. godini za 37 miliona KM veći i od rekordno prikupljenih prihoda u 2019. godini.\nNakon što je UIO privredi vratila 836 miliona KM povrata PDV-a, neto prikupljeni prihodi koji su otišli u raspodjelu korisnicima u sedam mjeseci 2021. godine, a to su država, entiteti i Distrikt Brčko, iznosili su 3 milijarde i 759 miliona KM i veći su za 368 miliona KM u odnosu na prihode koje su sa Jedinstvenog računa korisnici dobili u istom periodu 2020. godine.\nRASPODJELA PRIHODA ZA PERIOD JANUAR-JUL 2021. GODINE\nZa finansiranje državnih institucija u sedam mjeseci 2021. godine raspoređen je iznos od 449 miliona KM. Federaciji BiH ukupno je raspoređeno 2 milijarde i 45 miliona KM, Republici Srpskoj 1 milijarda i 120 miliona KM, a Distriktu Brčko 114 miliona KM.\nPo osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH je dobila dodatnih 116,1 milion KM, Republika Srpska 76,7 miliona KM i Distrikt Brčko 3,9 miliona KM. Razlika predstavlja rezervu na posebnom računu za putarinu u iznosu od 0,25 KM.


Povodom Dana voda: Građani protestovali protiv izgradnje male hidrocentrale Medna – Bistro Bosno i Hercegovino!\nPredstavnici Koalicije za zaštitu rijeke Sane, povodom Svjetskog dana voda, organizovali su danas u Vrbljanima u opštini Ribnik mirne proteste zbog izgradnje male hidroelektrane “Medna” na izvoru Sane.\nJedan od članova Koalicije Borislav Janković rekao je da okupljeni žele da simbolično kažu da traže da radovi budu obustavljeni, navodeći da “je sve do sada urađeno nezakonito i bez potrebne papirologije”.\n“Ovdje se čini nepopravljiva greška, probijanje tunela i svođenje rijeke tri kilometra i uzimanje najljepšeg kanjona”, rekao je Janković.\nPreduzeće “LSB elektrane” Banja Luka saopštilo je danas da posjeduje svu potrebnu dokumentaciju za izgradnju male hidroelektrane “Medna” i da su netačne tvrdnje grupe građana da je područje izgradnje male hidroelektrane na bilo koji način ugroženo, jer je ovo preduzeće uradilo Studiju uticaja na životnu sredinu, te prošlo zakonsku proceduru za dobijanje potrebnih dozvola.\n“LSB elektrane” navodi i da “ima podršku mještana koji žive u okolinu lokaliteta izgradnje male hidroelektrane “Medna” koji su uvidjeli sve prednosti ove investicije”.\nU septembru prošle godine u Donjim Vrbljanima kod Ribnika počela je izgradnja male hidroelektrane “Medna”, nominalne snage 4,9 megavata, što je projekat ukupne vrijednosti od 20 miliona evra.\nVlada Republike Srpske odobrila je dozvolu za rad objekta do 2041. godine kompaniji “LSB elektrane”, čiji je stopostotni vlasnik “Interenergo”.\n← LSB Elektrane, Banja Luka: Posjedujemo svu potrebnu dokumentaciju za izgradnju HE “Medna”\nGrađani glasno protiv zločina nad rijekom Sanom →\n28. Septembra 2011. 5. Juna 2019. Senad\t0


UZ BOŽIJU POMOĆ DO USPEHA: Đorđević optimista pred Partizan\n23.07.2021. • 18:58\nSlavoljub Đorđević veruje u novi dobar rezultat Novosađana\nSlavoljub Đorđević je na klupi Vojvodine debitovao remijem protiv Crvene zvezde (0:0), potom je ostvario prvi evropski trijumf na gostovanju litvanskom Panevežisu (1:0), a već novi težak izazov imaće u nedelju na "Karađorđu" protiv Partizana (21.00).\nTrener "stare dame" rekao je da očekuje od svojih igrača da odigraju disciplinovano i hrabro, kao i da daju sve od sebe u meču protiv Partizana.\n"Momci znaju da treba da igraju opet disciplinovano i hrabro i uz božiju volju nadamo se pozitivnom rezultatu. Problem nam je i broj igrača u rotaciji, ali nećemo da kukamo, svesni smo čiji dres nosimo i znamo da svi moramo da pružimo maksimum", rekao je Đorđević za klupski sajt i dodao:.\n"Bila je opcija da se pomeri utakmica za jedan dan, nismo uspeli u tome, ali idemo dalje, znamo od početka kakav nam je raspored i da moramo da se prilagodimo. Imamo dovoljno vremena, svesni smo od prvog dana da nas čeka žestok tempo", dodao je on.\nOba kluba su u četvrtak savladali svoje protivnike u prvim utakmica drugog kola kvalfikacija za Ligu konferencija sa po 1:0.\n"Očekuje nas još jedan derbi i još jedna teška utakmica u ovom paklenom rasporedu. Igramo protiv ekipe koja je u prvom kolu i sinoć u Evropi pokazala zavidan nivo forme i siguran sam da dolaze puni samopouzdanja. Još jednom želim da čestitam svojim momcima na pobedi nad Panevežisom, nije bilo lako posle Zvezde ići na toliki put i igrati evropsku utakmicu i pobediti".\nĐorđević je ocenio da njegova ekipa ima plan, ali da se na utakmicama pita i protivnik.\n"Mi znamo šta hoćemo, a videćemo u nedelju posle utakmice ko će biti bolji. Partizan igra direktan fudbal, dobri su u tranziciji, agresivni su, drugačiji su od Zvezde. Ja znam način na koji želim da igramo, ali moram da vidim i kako se momci osećaju i kakav tim mogu da izvedem na teren. Odluku o sastavu ću doneti pre utakmice, nadamo se najboljem", zaključio je Đorđević.\nMeč između Vojvodine i Partizana igra se u nedelju od 21.00 uz prenos na Arena Sport.


Austrija: Trgovci ljuti zbog nesrazmernih policijskih kontrol – Krstarica\nAustrija: Trgovci ljuti zbog nesrazmernih policijskih kontrol\nTanjug 17. novembra 2021. 09:32\nBEČ – Austrijski trgovci, usled lokdauna za nevakcinisane imaju za trećinu manje kupaca, a zbog kontrola ni vakcinisani i izlečeni ne dolaze mnogo u šoping, požalio se direktor Udruženja trgovaca Rajner Vil.\nOn je ukazao da će gubitak obrta biti ogroman, a Udruženje računa sa minusom od oko 350 miliona evra nedeljno.\nVil podseća da je sada vreme za kupovinu božićnih poklona, zbog čega stotine hiljade zaposlenih u trgovini moraju da strahuju za svoj božićni dodatak.\n„Posebno sada, kada se odvija najvažnije božićno poslovanje, mnogim trgovcima opada obrt i frekvencija kupaca“, kazao je on.\nKritikovao je policiju zbog kontrola, rekavši da onaj mali broj mušterija, koji još dolaze u radnje, bivaju izložene nesrazmernoj kontroli i kaznama, ako zaborave svoje „2G“ dokumente u kolima ili kući.\n„Mušterija je sve manje, a troškovi osoblja, kirije i struje ostaju“, podvukao je Vil.\nDodatno trgovci su, kaže, suočeni sa haosom, zbog „3G“ pravila na radnom mestu.\nVil ističe da je, zbog nedovoljnog proširenja kapaciteta testiranja posebno u ruralnim regionima, došlo do nemogućnosti zaposlenih da dođu na posao.\n„Usledilo je ono na šta smo upozoravali, a to je da brojni mali i veliki trgovci nisu mogli da otvore sve filijale jer PCR testovi zaposlenih nisu stigli na vreme ili antigenski nisu mogli biti urađeni zbog nedostatka termina“, kazao je on.\nZbog svih ovih problema Vil je zatražio hitnu i ciljanu pomoć trgovcima, koja bi obuhvatila izostanak prihoda ali sa nivoa pred krizu 2019..


2. Tradicionalno Vušu takmičenje u organizaciji EWUFa\nEvropska Vušu Federacija je po drugi put organizovala takmičenje u tradicionalnom vušuu od 8. do 15. aprila u Bukureštu, Rumunija.\nTakmičenju je prisustvovalo preko 700 takmičara - iz Rusije 185, Rumunije 100, Turske 78, Ukrajine 47, ...., sve do Hrvatske sa 8 predstavnika, dok je Srbija imala jednog predstavnika. Najveći utisak je ostavila profesionalnost sportista - od fizičke(kondicija i tehnika) spreme, preko mentalnog fokusa i timskog duha-sve je bilo na visokom nivou. Ova federacija ima dugu tradiciju i takmičenje privlači mnoge profesionalne sportiste.\nOrganizacija Federacije i ekipe Saveza borilačkih veština Rumunije je bila odlična i zaslužuje sve pohvale.\nSve viđeno i doživljeno predstavlja dodatnu motivaciju za rad na razvoju Srpskog Vušu Saveza. U tom cilju smo već i dogovorili kontinuiranu edukaciju trenera tradicionalnog ali i modernog Vušua i započeli rad na stvaranju značajnih partnerstava sa zemljama koje su dugo u EWUF i IWUF i koje mogu dosta pomoći u razvoju Vušua/Kung Fua kod nas ali i u regionu.\nPosetite i sajtove Srpskog Vušu saveza i Taiđi Ćuen i Ćigong kluba Peng za informacije o predstojećim događajima :)


EBRD: Veliki udeo turizma u BDP-u smanjuje otpornost ekonomije na koronavirus - Novosti - Turistički svet\nEBRD: Veliki udeo turizma u BDP-u smanjuje otpornost ekonomije na koronavirus\nSuzbijanje pandemije COVID-a 19 zaustavilo je i ponudu i potražnju i prouzrokovalo globalne šokove, poput pada turističkog prometa, upozorava Evropska banka za obnovu i razvoj (EBRD) u izveštaju o rizicima za privredu u nastajanju.\nKoronavirus je izložio sisteme zdravstvene zaštite brojnih zemalja nezapamćenom pritisku a mere ograničavanja zaraze koče kako ponudu tako i potražnju, konstatuju u EBRD-u u izveštaju o otpornosti privrede u tranziciji na pandemiju.\nNa mere se nadovezuju globalni šokovi, poput pada cena nafte, poremećaja u lancima vrednosti i pada turističkog prometa i doznaka iz inostranstva.\nMnoge vlade najavile su opsežne fiskalne mere pomoći građanima i firmama koji privremeno ostaju bez primanja i prihoda. Osigurale su i likvidnost za finansijski sistem a fiskalni prostor za takve podsticaje razlikuje se od zemlje do zemlje.\nNjihova otpornost na šok koji je uzrokovao Covid-19 odražava strukturu privrede i tržišta rada, razmere izloženosti globalnim šokovima, raspoloživi fiskalni prostor i kapacitete finansijskog sistema da apsorbuje povećanje nenaplativih kredita.\nAnaliza otpornosti sistema zdravstvene zaštite pokazuje da je zdravstvena potrošnja u regijama u kojima EBRD posluje daleko ispod one u razvijenim zemljama, s manje lekara po stanovniku, posebno u zemljama s nižim dohotcima.\nKada je u pitanju potražnja, ekonomske posledice verovatno će biti veće u zemljama s većim udelom uslužnog sektora u BDP-u, poput Poljske, Kipra, Crne Gore i Turske.\nVeće posledice EBRD očekuje i u zemljama u kojima privremena ograničenja rezultiraju značajnijim gubitkom prihoda, poput onih u srednjoj Aziji, na Kavkazu i na južnom i istočnom Mediteranu.\nNiže cene sirovina biće pak rizik za izvoznike sirovina poput Rusije, Azerbejdžana i privrede srednje Azije.\nPrihodi od turizma premašuju petinu BDP-a u Hrvatskoj, Gruziji, Grčkoj, Albaniji, Crnoj Gori i na Kipru, navodi EBRD u izveštaju, a doznake iz inostranstva čine više od četvrtine BDP-a u Kirgistanu i Tadžikistanu.\nEBRD takođe upozorava da kapaciteti za fiskalne mere zavise od postojećeg nivoa duga i deficita kao i od troškova zaduživanja na tržištu.


Medvedja sve vesti - Page 62 of 63 - JUGPRESS\nSNAGE SRPSKE I KOSOVSKE POLICIJE SE GOMILAJU PORED ADMINISTRATIVNOG PRELAZA\nNa administrativnom prelazu Mutivode, sa kosovske strane,čeka veliki broj Albanaca koji su krenuli na glasanje navanrednim lokalnim izborima koji se održavaju u Medveđi. Sa obe strane administratvne linije ekipa JUGpressa je videla brojne pripadnike…\nMUTIVODE Albanci, koji su sa Kosova jutros krenuli u Medveđu na lokalne izbore, ne mogu već dva sata da pređu administrativnu liniju , izjavio je za JUGpress aktivista Partije demokratskog delovanja (PDD) Ljuljzim Sahiti. Po…\nMEDVEDJA U Medveđi se danas odrzavaju navredno lokalni izbori. Prema spisku koji je verifikovalo Ministrstvo za državnu upravu i lokalnu samoupravu, upisano ukupno 10.453 birača. U međuvremenu je, po odborenju nadležnog ministarstva, izvršeno dvanaest…\nMedvedja 10 Septembra, 2015\nMEDVEDJA U Medvedji je danas održan završni predizborni miting SNS za vanredne lokalne izbore koji s eodržavaju u nedelju u toj opštini. Miting je bukvalno tako I najavljen, kao miting SNS iako su na njemu…


Mihajlović: Za godinu i po dana počinje gradnja metroa u Beogradu | 013 info\nMihajlović: Za godinu i po dana počinje gradnja metroa u Beogradu\nRTS\tUto, 21/07/2020 - 12:25\nGrad Beograd, JKP "Beogradski metro" i kompanija "Ežis" potpisali su ugovor za izradu projektno-tehničke domumentacije za projekat izgradnje metroa. Ministarka Zorana Mihajlović kaže da će radovi početi za godinu i po dana.\nPotpisivanju ugovora prisustvovali su ministarka saobraćaja i infrastrukture Zorana Mihajlović, zamenik gradonačelnika Beograda Goran Vesić i ambasador Francuske u Srbiji Žan-Luj Falkoni. "Danas smo svedoci potpisivanja komercijalnog ugovora za izradu studije izvodljivosti za izgradnju beogradskog metroa, kojim realizujemo donaciju vlade Francuske i započinjemo realizaciju najveće infrastrukturne investicije u ovom delu Evrope, vredne šest milijardi evra", izjavila je potpredsednica Vlade Srbije i ministarka.\nMihajlovićeva je rekla da će studija izvodljivosti biti gotova za godinu i po dana, kada će započeti izgradnja metroa dugog 60 kilometara, sa 60 stanica.\n"Građani i građanke Srbije svedoci su završetka ranijih i otpočinjanja novih infrastrukturnih projekata. Jedan od njih, za sada finansijski najteži, jeste modernizacija brze pruge Beograd-Budimpešta. Beogradski metro jedan je od najzahtevnijih projekata kojem pristupamo i ne bi bio moguć da nema dobrih odnosa između Srbije i Francuske, zahvaljujući predsednicima Aleksandru Vučiću i Emanuelu Makronu", rekla je Mihajlovićeva.\nPrema njenim rečima, ovaj projekat zahteva najbolje kompanije i stabilnu vladu koja će ga realizovati.\n"U pitanju je investicija značajna za dalji razvoj naše zemlje, jer kriza će proći, a ekonomija i investicije moraju da idu napred", rekla je ministarka.\nGoran Vesić zahvalio je predsedniku Republike i potpredsednici Vlade na posvećenosti ovom projektu, rekavši da se na njega čeka pola veka.\n"Korak po korak dolazimo do željenog cilja. Krajem sledeće godine započeće izgradnja beogradskog metroa, zahvaljujući zajedničkoj saradnji sa Vladom Srbije. Govorimo o projektu od nacionalnog značaja, čija realizacija ne bi bila moguća bez podrške predsednika i Vlade. Nema rukovodeće garniture koja nije obećavala metro, ali ova vlast će ga završiti", rekao je Vesić.\nŽan-Luj Falkoni istakao je da je beogradski metro primer dobre saradnje i snažnih odnosa dve države i rekao da će Vlada Francuske nastaviti da pruža finansijsku, tehničku i političku podršku Srbiji.\n"Za Francusku ovo je jedan od najvećih i najvažnijih projekata koje ćemo sprovesti nakon posete predsednika Makrona Srbiji. Zajedno, francuski i srpski eksperti činiće tim koji će realizovati ovu investiciju, uz ogromnu podršku Vlade Srbije i grada Beograda", rekao je ambasador.\nOlivije Bovar, generalni direktor "Ežisa", rekao je da je ova kompanija snažno posvećena uspešnoj realizaciji projekta.\n"Ponosni smo što učestvujemo u realizaciji ovako važnog projekta za Srbiju. Uveravam vas da ćemo dati sve od sebe da se on uspešno sprovede, na dobrobit građana Beograda i Srbije. Hvala Vladi vaše zemlje na pomoći i podršci", rekao je Bovar.


Terorizam protiv srpskog naroda mora da prestane\nOficir za vezu Vlade Srbije u Prištini Dejan Pavićević ocenio je danas da su teroristički napadi u Goraždevcu i Srbobranu teroristički akti usmereni protiv srpskog naroda u Metohiji.\n„Ovaj teroristički akt usmeren je protiv srpskog naroda u Metohiji, ovo je užasno i to mora da prestane“, rekao je Pavićević za TV Most i uputio zahtev svima koji su na sebe preuzeli da brinu o bezbednosti da to rade na najozbiljniji način.\nPavićević je u povratničkom selu Srbobran kod Istoka, razgovarao sa meštanima i „sinoćni napad na trafiku nazvao terorističkim činom“.\n„Svedoci smo da su u dva dana počinjena dva napada vatrenim oružjem na Srbe i ta dela mogu da se karakterišu samo kao teroristički akti“, reka je Pavićević i objasnio da su „teroristički akti upereni protiv ljudi radi izazivanja straha, panike i terora“.\nPavićević je pojasnio da je zahtev da se osigura život u srpskim sredinama u ovom trenutku najviše upućen međunarodnoj zajednici, pre svega Kforu jer se od njih očekuje da kao vojna formacija na Kosovu i Metohiji osigura mir i bezbednost.\nNačelnica Pećkog okruga Vinka Radosavljević apelovala je na predstavnike medjunarodne zajednice da postanu svesni problema sa kojima se Srbi suočavaju u Metohiji i zaštite ih dok još nije kasno.\n„Situacija u Metohiji nije dobra, krajnje je vreme da se to razume, jer ako bude žrtava biće kasno za to“, rekla je Radosavljević tokom posete Srbobranu gde su nepoznate osobe sinoć pucale na trafiku u kojoj je bilo dvoje Srba.\nVlasnica lokala Dana Simonović u trenutku napada bila je sa komšijom u trafici i velika je sreća da ih nijedan od pet metaka nije pogodio.\n„Strahujem za svoju decu, sinoć se nisam uplašila, ali za njih me je strah“, rekla je Simonović koja živi sa dvoje dece i svekrvom u istom dvorištu.\nOna kaže da ne zna zašto je pucano na njenu trafiku i dodaje da se to desilo „verovatno zato što su Srbi“.\n„U ovaj objekat dolazili su komšije Srbi, Muslimani, Aškalije i Albanci, nisam imala problema sa njima a svesna sam u kakvom okruženju radim i živim često sam se Albancima obraćala na njihovom jeziku“, rekla je ona.


SNSD i Ujedinjena Srpska potpisali koalicioni sporazum\nFoto: Srna | SNSD i Ujedinjena Srpska potpisali koalicioni sporazum\nSrna 16.06.2020 21:18\nNOVI GRAD - Predsjednici opštinskih odbora Saveza nezavisnih socijaldemokrata (SNSD) i Ujedinjene Srpske Miroslav Drljača i Vesna Vajagić potpisali su večeras u Novom Gradu koalicioni sporazum za predstojeće lokalne izbore.\nDrljača je rekao da sporazum podrazumijeva podršku kandidatu SNSD-a za načelnika opštine, kao i koaliciono djelovanje ove dvije stranke u lokalnom parlamentu.\n"Drago nam je da je Ujedinjena Srpska u našoj ekipi. U Novom Gradu se trudimo da preslikamo koaliciju sa nivoa Republike Srpske i da se borimo za ciljeve koji su prihvatljivi većini građana Novog Grada", rekao je Drljača.\nOn je istakao da će SNSD, kao najjača politička partija u Novom Gradu, imati kandidata za načelnika opštine.\n"Želimo da napravimo što širu koaliciju, da zajednički definišemo ciljeve koji su nam prihvatljivi i da poboljšamo situaciju u Novom Gradu", naveo je Drljača.\nDrljača je napomenuo da su neki od problema ove lokalne zajednice najavljena gradnja odlagališta radioaktivnog otpada na lokaciji Trgovska gora, prekategorizacija graničnom prelaza i drugi koji se ne rješavaju na lokalnom nivou, ali znatno utiču na život građana.\nVajagaćeva je rekla da će ova stranka u Novom Gradu podržati SNSD-ovog kandidata za načelnika opštine.\n"Ovaj sporazum je značajan i drago nam je da ćemo biti dio istog tima", rekla je Vajagaćeva.\nSNSD u Novom Gradu ranije je potpisao koalicione sporazume sa Socijalističkom partijom i Klubom odbornika "Zajedno za Novi Grad".\nSNSD Ujedinjena Srpska Novi Grad Koalicija Sporazum


KAKVE BOMBE: Dva bivša igrača Zvezde pojačala Partizan (FOTO)\nCrno-beli u ofanzivi.\nOdbojkaši Partizana nedavno su izgubili u finalu plej-ofa šampionata Srbije od Vojvodine, a u narednoj sezoni će biti značajno pojačani.\nCrno-beli >> Pročitaj celu vest na sajtu SrbijaDanas.com << dres u narednoj sezoni će nositi Novica Bjelica (38), nekadašnji odbojkaš Crvene zvezde i brojnih italijanskih klubova. Bivši reprezentativac Srbije ojačaće blok kluba iz Humske i iskustvom pomoći mlađim saigračima.\nRedove Partizana pojačali su još jedan bivši igrač Crvene zvezde Milutin Nejić, koji igra na poziciji primača servisa, kao i Kanađanin Nejtan Delgudis, bivši korektor Ribnice.\nPogledajte kako izgleda Helen Steling Holt, bivša devojka Rajana Gigsa.


PROPISI.com | RODNA RAVNOPRAVNOST – POLOŽAJ ŽENA\nRODNA RAVNOPRAVNOST – POLOŽAJ ŽENA\nPoložaj žena od ključnog značaja za demokratski razvoj društva\nNovi Banovci, 9. oktobar 2020.\nMinistar za rad, zapošljavanje, boračka i socijalna pitanja u Vladi Republike Srbije Zoran Đorđević svečano je otvorio Sajam rukotvorina i tradicionalnih zanata članica udruženja „Mimoza“ u Novim Banovcima, u opštini Stara Pazova.\nOva manifestacija, koja se održava povodom 15. oktobra – Međunarodnog dana žena na selu, ima za cilj da se skrene pažnja na položaj žena u odnosu na muškarce koji žive na selu, ali i u odnosu na žene koje žive i rade u gradovima.\nĐorđević je podsetio na to da Ministarstvo već nekoliko godina pruža finansijsku podršku udruženjima koja se bave ekonomskim osnaživanjem žena, posebno onima sa iskustvom nasilja, samohranim majkama i ženama iz teže zapošljivih kategorija stanovnika.\nPrema njegovim rečima, rodna ravnopravnost i sprečavanje diskriminacije po bilo kom osnovu predstavljaju ciljeve koje moramo ispuniti ukoliko želimo da imamo moderno društvo u kojem ne postoje različitosti.\nMuškarci i žene su jednaki u pogledu talenata, sposobnosti i obrazovanja, a pitanje položaja žena je od ključnog značaja za naš dalji demokratski razvoj društva, istakao je on.\nMinistar je podsetio na to da Vlada sprovodi programe namenjene upravo podsticanju ženskog preduzetništva na selu, zadrugarstva, a posebno ženskih zadruga i udruženja, kao i osnivanja firmi u oblasti turističkih i ugostiteljskih usluga.\nOve vredne žene su dokaz da svojim radom i trudom može da se privređuje na selu i da se od toga lepo živi. Iz tog razloga, pružamo podršku svima njima u želji da ostanu da rade u svom selu i na taj način poboljšaju njegov ekonomski i privredni razvoj, rekao je Đorđević.\nPrema njegovim rečima, u fazi izrade je i zakon o socijalnom preduzetništvu, koji je u jednom svom segmentu posvećen upravo ekonomskom osnaživanju žena.\nPredsednik Opštine Stara Pazova Đorđe Radinović istakao je da su žene u ovom selu i opštini veoma aktivne u različitim oblastima, uz napomenu da na teritoriji te opštine postoji deset udruženja žena.\nMi, kao lokalna samouprava, smo uvek spremni da pomognemo ženama koje su u privredi i poljoprivredi. Postoji i određen broj žena koje su vlasnici pojedinih gazdinstava i firmi, kao i one u turizmu i ugostiteljstvu, objasnio je Radinović.\nJasmina Antonović, predstavnica Udruženja „Mimoza“ Novi Banovci, koje traje više od 20 godina, istakla je da bez podrške resornog ministarstva i mesne zajednice Novi Banovci udruženje ne bi opstalo.\nNadamo se da će se i ubuduće nastaviti ova saradnja i pozivamo i mlade žene da nam se pridruže, istakla je Antonović.\nSkupu je prisustvovao i Aleksandar Gajić iz Centra za istraživanje dunavskog regiona, kome je Ministarstvo za rad, zapošljavanje, boračka i socijalna pitanja na Javnom konkursu za „Ekonomsko osnaživanje žena iz kategorija jednoroditeljskih porodica“ u 2020. godini dodelilo sredstva za realizaciju projekta „Venus pontem“ u iznosu 270.000 dinara.\nNaš projekat je pozitivno ocenjen od strane komisije i dobili smo sredstva za realizaciju, a istovremeno podršku i od Opštine Stara Pazova, gde ćemo u predstojećem periodu realizovati projekte koji će se, pre svega, odnositi na ekonomsko osnaživanje kroz edukaciju, rekao je Gajić.\nNavedenom događaju prisustvovali su i državna sekretarka Stana Božović, posebna savetnica ministra Ana Đokić, kao i predstavnici udruženja građana i lokalne samouprave.


Vreme 1225 - Konferencija EastAgri 2014.: Kako proizvesti i kvalitet i kvantitet -->\nU organizaciji Evropske banke za obnovu i razvoj (EBRD), Organizacije za hranu i poljoprivredu pri Ujedinjenim nacijama i uz finansijsku podršku Svetske banke, u Beogradu je u sredu i četvrtak, 18. i 19. juna, održana godišnja konferencija EastAgri 2014, pod nazivom "Najbolja hrana: Kako proizvesti i kvalitet i kvantitet u Evropi i Centralnoj Aziji". Dvodnevna konferencija okupila je više od 120 učesnika – od velikih regionalnih kompanija i visokih zvaničnika Vlade Srbije do međunarodnih finansijskih institucija koje se bave razvojem poljoprivrede i agroindustrije. Prvi dan konferencije bio je posvećen unapređenju kvaliteta hrane u ukupnom lancu snabdevanja – u razgovorima o ovoj temi učestvovali su predstavnici agrobiznisa u regionu, Victoria Group, Agrokor, MK Grupa i Atlantic Group, kao i predstavnici EBRD-a i Ministarstva poljoprivrede i zaštite životne sredine Vlade Srbije. Drugi dan obeležila su četiri okrugla stola, na kojima se govorilo o unapređenju kvaliteta proizvodnje i širenju na nova tržišta, zelenoj proizvodnji, finansiranju modernizacije agrobiznis kompanija i unapređenju procedura za investiranje.\nDirektor operacija kompanije Victoria Group Nikola Vujačić\nPrema podacima nedavnog istraživanja o odnosu potrošača prema hrani, ishrani i zdravlju, koje je obuhvatilo Evropsku uniju, pri odabiru hrane stanovnici EU na prvo mesto (74 odsto ispitanika) stavljaju kvalitet, odnosno svežinu proizvoda. Sledeći faktor koji odlučuje jeste cena (43 odsto), a tek potom ukus (38 odsto), zdrava hrana (32 odsto) i želje porodice (29 odsto). Sa druge strane, podaci FAO govore da se čak jedna trećina ili 1,3 milijarde tona hrane godišnje izgubi ili bude uništeno u lancu snabdevanja, a veliki deo hrane koja stigne do potrošača se na kraju baci. S tim u vezi, jedan od zajedničkih ciljeva EBRD-a i FAO jeste da kroz ovakve konferencije lokalni proizvođači dobiju informacije koje će im pomoći da specijalizacijom podignu kvalitet svojih proizvoda i izgrade snažne lokalne brendove – time bi postali konkurentni i na međunarodnom planu, uz dalje poboljšanje kvaliteta i bezbednosti hrane.\nPo rečima ministarke poljoprivrede Snežane Bogosavljević Bošković, koja je održala uvodni govor prvog dana konferencije, srpski poljoprivredni proizvođači su u "specifičnoj poziciji, s obzirom da posluju u uslovima kada Srbija započinje pregovore o pristupanju EU, odnosno u procesu prilagođavanja poljoprivrede i ruralnog razvoja pravilima koja definiše zajednička poljoprivredna politika EU". Pominjući posledice velikih poplava, ministarka je rekla da će za potpunu sanaciju i obnavljanje poljoprivrede biti potrebno dosta vremena i sredstava i pozvala međunarodne institucije da finansijski pomognu poljoprivrednicima Srbije.\n"Možete proizvoditi najbolju hranu jedino ako se udružite sa najboljim kompanijama iz privatnog sektora, promovišete najbolje prakse i smernice i izgradite snažno partnerstvo sa najboljima, a suština EastAgri mreže je koordinacija i usklađivanje intervencija unutar sektora agrobiznisa", rekao je Žil Metetal (Gilles Mettetal), direktor agrobiznisa u EBRD-u.\nVladimir Rahmanjin (Rakhmanin), pomoćnik generalnog direktora FAO i regionalni predstavnik za Evropu i Centralnu Aziju, naglasio je važnost bliske saradnje sa različitim javnim institucijama i privatnim sektorom u oblasti poljoprivrede i ruralnog razvoja, kako bi se povećala efikasnost i podržao održivi ekonomski razvoj zemalja u regionu. "EastAgri mreža je važna platforma za nastavak i unapređenje dijaloga među partnerima, i ona će osigurati da postoji odgovornost za ispunjenje naših ciljeva", izjavio je Rahmanjin.\nDirektor operacija kompanije Victoria Group Nikola Vujačić podsetio je da je kompanija u 2013. godini izvezla proizvode u 30 zemalja sveta, a vrednost izvoza u protekle dve godine čini oko deset odsto ukupnog izvoza Republike Srbije u oblasti poljoprivredno-prehrambenih proizvoda, dodajući da zahtevi tržišta EU predstavljaju vodilju za sve kompanije u regionu. "Investicije u dostizanje ovih zahteva ne treba posmatrati kao neophodan trošak potreban za učešće na izvoznim tržištima, već uskoro kao preduslov poslovanja na domaćem tržištu, budući da Srbija, integracijskim procesima u koje je uključena, postaje sastavni deo međunarodnog tržišta. U uslovima rastuće globalizacije, ubrzanja i povećanja obima spoljne trgovine praćenim uključivanjem Srbije u najveće multilateralne trgovinske sisteme sveta, investiranje u konkurentnost predstavlja jedini put napred. Iz tog razloga mi ulažemo u naše kooperante, dajemo im priliku da rastu sa nama, da povećavaju svoje prinose i snižavaju cene koštanja svoje proizvodnje, da primenjuju najsavremenije tehnike poljoprivredne proizvodnje i da svaki od njih 40.000 povećava svoju konkurentnost pojedinačno, jer je to ujedno i povećanje konkurentnosti naše kompanije, ali i svih angažovanih u agrobiznisu. Mi verujemo da je ispunjenje zahteva potrošača zajednički posao za sve učesnike privatnog ali i javnog dela agrobiznisa, a svako na ovom zajedničkom zadatku ispunjenja rastućih zahteva potrošača ima svoju ulogu u institucionalnom, zakonodavnom i finansijskom smislu i jedino podstaknute odgovarajućim merama javnog sektora, aktivnosti njegovog privatnog dela – proizvođača, prerađivača i prometnika – mogu imati pun efekat", rekao je Vujačić.\nŽerar Kili (Gerard Kiely), šef Jedinice za pretpristupnu pomoć poljoprivredi i ruralnom razvoju Evropske komisije, naglasio je da nacionalne politike moraju biti postavljene tako da omogućavaju sinergije i komplementarnosti između izvora finansiranja, bilo da je reč o saradnji međunarodnih finansijskih institucija i komercijalnih banaka, bilo da javni fondovi stižu iz državnih budžeta ili pomoći EU.\nInače, kako je rekao državni sekretar u Ministarstvu poljoprivrede Danilo Golubović, desetogodišnja strategija, kojom je predviđen razvoj poljoprivrede Srbije do 2024. godine, završena je i uskoro će se naći pred poslanicima Skupštine Srbije. "Srbija mora da nađe mogućnost da proizvodnju hrane podigne na viši nivo, odnosno da pored daljeg rada na bezbednosti i kvalitetu radi i na stvaranju što više robnih marki sa oznakom geografskog porekla. Treba da se radi na proizvodnji artikala sa dodatom vrednošću, kako bi se promenila struktura agrarnog izvoza Srbije – na listi izvoznih poljoprivrednih proizvoda, među prvih pet-šest Srbija ima samo sirovine", izjavio je Golubović i dodao da je potrebno "da se poveća nivo znanja poljoprivrednih proizvođača kako bi uveli najviše standarde u proizvodnju i bili spremni da konkurišu za sredstva iz fondova EU. Takođe, treba i da se podstakne njihovo udruživanje kako bi na najbolji način pregovarali sa prerađivačkom industrijom."\nIz Ministarstva poljoprivrede saopšteno je i da je ministarka Bogosavljević Bošković na konferenciji potpisala Pismo o namerama o podršci javno-privatnog dijaloga u sektoru mesa i mleka sa EBRD-om i FAO, koji su obezbedili i određena donatorska sredstva kako bi se podržalo unapređenje javnog privatnog dijaloga. "Pismo o namerama potpisano je radi daljeg unapređenja saradnje svih učesnika u pojedinim sektorima poljoprivrede i prehrambene industrije kroz programe javnog partnerstva. U ovom trenutku sektor proizvodnje i prerade mesa i mleka je prioritetan i prepoznat kao sektor sa visokim proizvodnim i izvoznim potencijalom. Unapređenje saradnje resornog ministarstva, EBRD-a i FAO obuhvata sve elemente tržišnog lanca, od primarne proizvodnje do prerađivačke industrije, sa posebnim naglaskom na unapređenje kvaliteta i bezbednosti hrane, pospešivanja saradnje i udruživanja proizvođača mesa i mleka, kako bi se omogućilo njihovo punopravno učešće u javno privatnom dijalogu, a što bi se odrazilo na povećan obim investiranja u ovom sektoru", saopšteno je iz Ministarstva poljoprivrede.


BERLIN – Lider Hrišćansko-socijalne unije (CSU) Markus Seder izjavio je danas da je i dalje spreman da bude kandidat konzervativnog bloka za kancelara ukolikoga podrži veće Hrišćansko-demokratske unije (CDU).\nSeder je rekao da CDU treba da donese odluku, preneo je Rojters.\n„Gde i kako, CDU odlučuje sam“, rekao je Seder na konferenciji za novinare u Minhenu i odbio poziv lidera CDU Armina Lašeta da večeras prisustvuje sastanku saveznog odbora CDU, rekavši da ne želi da se meša.\nLašet je pozvao bavarskog rivala Markusa Sedera na današnji sastanak na kojem će se odlučiti o tome ko će od njih dvojice biti kandidat za kancelara tog konzervativnog saveza.\n„Izneću predlog saveznom odboru kako možemo vrlo brzo da rešimo sporno pitanje između CDU i CSU. Stoga sam pozvao Markusa Sedera da učestvuje na tom sastanku, baš kao što sam ja spreman da izađem pred odbor Hrišćansko-socijalne unije (CSU)“, rekao je Lašet novinarima.\nDodao je da je on izneo predlog, te da se nada da se do neophodnih odluka može doći vrlo brzo, već ove nedelje.


U okviru akcija koje smo sprovodili i koje ćemo sprovoditi u narednom periodu, napravili smo još jedan potez koji smo smatrali neophodnim.\nSvakim danom je sve više kritičara vlasti i stanja u zemlji, ali skoro niko ne daje konkretna rešenja.\nKako u Srbiji opozicija odavno ne postoji, ili ne bar u onom obliku u kome bi trebalo na nama je da preuzmemo tu ulogu.\nOPOZICIJA JE NAROD OKUPLjEN U OKVIRU „NARODNOG ŠTABA!\n"NARODNI ŠTAB" će u narednim danima izneti osnovne stavove vlade u senci koja će raditi upravo ono što bi trebalo da uradi vlada republike Srbije kada bi radila za dobro naroda i države.\nKako ova i prethodne vlade rade na štetu naroda, može se videti iz očiglednih pokazatelja, bez obzira koliko se trudili da prikriju "napumpanim" saopštenjima o suficitu i rastu.\nKako je zadatak vlade u senci da na pojedine poteze postojeće vlade pruži odgovarajuća rešenja koja će biti bolja za državu i narod, naš zadatak je da predstavimo ta rešenja jer kad se ovakav sistem uruši, mi izlazimo iz senke i preuzimamo odgovornost da sutra vodimo državu putem ekonomskog prosperiteta, povratku suvereniteta, teritorijalnog integriteta i pravilnog geopolitičkog pozicioniranja.\nJedno od prvih saopštenja vlade u senci se odnosi na osnovne postavke monetarne ekonomije i daljeg razvoja privrede kroz investicije: Monetarna politika se mora zasnivati na proceni državnog i društvenog kapitala, na bazi koje ćemo moći da kreiramo novčanu masu u skladu sa potrebama stanovništva i države. U tom slučaju nisu nam potrebne strane investicije, a posebno ne krediti.\nTrenutno se država Srbija izdržava iz kredita sa visokom kamatom, bez jasnog plana o izlasku iz spirale zaduživanja. Sve se svodi na priču o investitorima iz inostranstva, kojima se u isto vreme daju ogromna sredstva iz budžeta republike Srbije za svako novo radno mesto, pri čemu novo zaposleni radnici rade za minimalac.\nKada se formiraju uslovi na bazi procene državnog i društvenog kapitala za državu Srbiju, stvoriće se uslovi da privreda funkcioniše neometano i stvara novu vrednost podstičući rast i razvoj na mnogo višem nivou nego što je sadašnji.\nU narednim objavama vlade u senci daćemo ostala rešenja za socijalni program, zdravstvo, školstvo i druge kategorije.\nPozivamo sve da se uključe u aktivnosti "NARODNOG ŠTABA" kojim će dati doprinos, pružiti rešenja za lokalni nivo, kako bi što brže zemlju izvukli iz ponora!\nNARODNI ŠTABdostojni srbijeVLADA U SENCINARODSLOBODASRBIJADRŽAVA


Kazne prodavcima zbog "nameštanja" cene sportske opreme - Bizlife.rs\nKazne prodavcima zbog “nameštanja” cene sportske opreme\n12:27 Beograd , 26/12/2017\nKomisija za zaštitu konkurencije Srbije saopštila je danas da je kaznila 15 firmi koje se bave veleprodajom i maloprodajom sportske odeće, obuće i opreme jer su sklapale restriktivne sporazume-ugovore u kojima je bila određena cena robe u daljoj prodaji.\nKonkurenciju na tržištu su narušile firme “N sport”, “Djak”, “Oficce-shoes”, “Planeta sport”, “Carvel”, “Sportmarket”, “Total sport”, “Sportiko”, “Univers-co”, “Eurostar”, “Trim”, “K..G.. Fasshion”, “Kopelli”, “Fokus” i Komision “Sport one”.\nKomisija je utvrdila da pojedine odredbe ugovora koje su zaključile te firme predstavljaju obostrano usaglašenu obavezu kojom se, na nedozvoljen način, utvrdjuju cene i uslovi trgovine.\nFirmama koje su narušile konkurenciju na tržištu odredjena je novčana kazna u ukupnom iznosu od oko 45,3 miliona dinara. Najveću kaznu treba da plate “N sport” (16,5 miliona) i “Đak” (15,9 miliona dinara).\nsportska oprema cene kazne konkurencija\nHotel Sheraton u Novom Sadu otvoren za prve goste\nKinezi zainteresovani za Fijat


Ugradnja video nadzora svih vrsta - Rasveta i elektro usluge D Light\nUgradnja video nadzora je postala preduslov bezbednosti u skoro svakom domu ili poslovnom prostoru. Posedovanje sistema video nadzora osigurava da je okruženje vašeg doma ili posla pod nadzorom 24/7. Sistem video nadzora takođe eliminiše potrebu za obezbeđenjem na licu mesta. Ne morate da trošite novac na osoblje obezbeđenja. Sa povećanjem kriminala i provala, kamere video nadzora osiguravaju da je vaša imovina zaštićena ili da je bar moguće identifikovati provalnike i reagovati brzo i efikasno.\nFirma D Light nudi najbolje usluge ugradnje video nadzora. Naši iskusni profesionalni instalateri video nadzora će vam pomoći u odabiru najboljeg sistema kućnih i komercijalnih sistema ili pojednostaviti popravku video nadzora. D Light vrši servis video nadzora, ugradnju bežičnih kamera za video nadzor, popravke ostalih delova video nadzora, za vlasnike kuća, vlasnike firmi i vlasnike drugih nekretnina. Ako Vam treba ugradnja video nadzora, D Light Vam nudi najbolje rešenje na Vaš zahtev po pristupačnoj ceni.\nNaš glavni prioritet je da obezbedimo najbolje električare za ugradnju video nadzora da biste bili bezbedni. Naše usluge mogu biti personalizovane da zadovolje sve vaše specifikacije i očekivanja. Možemo da preuzmemo zahtev za ugradnju video nadzora i popravke video nadzora.\nDa biste dobili procenu usluge ugradnje video nadzora, sve što treba da uradite je da pozovete D Light i kažete nam Vaše zahteve. Posetiće Vas jedan od profesionalnih instalatera video nadzora koji će sagledati Vaše zahteve i budžet. Na osnovu toga ćemo Vam predložiti varijantu video nadzora po Vašoj meri i želji.\nUsluge koje nudi D Light u oblasti video nadzora\nOptimizacija kamera za video nadzor\nPopravke DVR-a i konekcija\nPovezivanje video nadzora na kablovski sistem\nKonfiguracija IP kamera za internet pristup